BILA SAJAT MAHU LELONG BANGLO DI KOTA DAMANSARA RM9.5. JUTA

Semua sedia maklum mengenai usahawan kosmetik Sajat atau nama sebenarnya Sajjad Kamaruzzaman dimana dia kini menetap di Australia selepas terbabit dengan pelbagai kes.

Terbaru, menerusi laman Instagram, Sajat memaklumkan bahawa dia berhasrat untuk melelong banglo mewah miliknya yang terletak di Kota Damansara pada harga RM 9.5 juta.

Dalam hantaran tersebut, Sajat berkongsi mengenai maklumat lelongan banglo berkenaan dan mengalukan mana-mana individu yang berminat untuk membeli kediamannya itu.

Klik untuk gambar besar

Kata Sajat, harga jualan banglo bernilai RM9.5 juta itu boleh dikurangkan berdasarkan budi bicara pihak mereka. Selain itu, pembeli juga ditawarkan dengan pendaftaran percuma dan juga syarat serta terma boleh dirunding agar aset itu segera terjual.

Bagaimanapun, tarikh lelongan tersebut belum diumumkan secara rasmi. Terdahulu, Sajat telah membeli banglo yang asalnya dimiliki oleh Datuk Seri Aliff Syukri Kamaruddin dengan harga RM7.5 juta.

Mahkamah Tinggi Shah Alam sebelum ini telah mengarahkan harta Sajat disita bagi urusan tuntutan pampasan sebanyak RM200,000 yang gagal dibayar usahawan itu kepada bekas stokis utamanya iaitu OWA Resources.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KHATAM QURAN - KEVIN ZAHRI NAK DALAMI TAFSIR PULA

“Alhamdulillah. At almost 37 yers old, I finally managed to khatam Quran for the very 1st time. Ambil masa 2 tahun dgn kelas mengaji 2 kali seminggu. Jutaan terima kasih to Ustazah @shielaezan for getting me this far," begitulah kata-kata syukur personaliti TV yang juga jurulatih dan perunding pemakanan dan kecergasan terkenal, Kevin Zahri.

Semuanya kerana dia telah berjaya khatam al-Quran selepas 2 tahun mempelajarinya bersungguh-sungguh. Kini, semua penat lelah Kevin itu akhirnya terbalas jua..

“Made it more special yang hari ini merupakan hari jadi ke 70 arwah ibu saya yang dah lama meninggal. Alhamdulillah #azam2015 #khatam. Insyallah tidak berakhir di sini. Sambung lagi minggu depan,” ujar Kevin dipetik melalui laman sosialnya..

"Saya tidak pernah putus asa untuk mempelajari al-Quran dan pertemuan bersama Ustazah Shiela Ezan pada 2011 membawa diri ini untuk kembali pada fitrah selain mula mengaji bermula dengan muqaddam semula," tambahnya.

Apa yang paling menarik, Kevin mahu mendalami tafsir Al_Quran pula selepas ini. Doa kita, semoga apa yang dicita-citakannya itu akan mencapai kejayaan dan hasratnya dimakbulkan oleh Allah SWT. Amin.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


AZZAM SHAM & SHERYL SHAZWANIE RANCANG KAHWIN TAHUN DEPAN

"Kami pun sudah lama rapat dan kedua-dua belah keluarga merestui hubungan ini. Jadi, sudah sampai masa kami memikirkan untuk melangkah ke fasa seterusnya iaitu perkahwinan. Ikutkan perancangan awal, nak bertunang dulu pada tahun ini.

"Tapi situasi pandemik Covid-19 yang belum menampakkan tanda reda dan kes jangkitan harian pun masih tinggi, maka kami rancang terus berkahwin tahun depan," demikian kata penyanyi Sheryl Shazwanie, 24, yang mengakui dia dan kekasihnya juga penyanyi, Azzam Sham, 24, merancang berkahwin pada tahun depan.

Menurut Sheryl, perancangannya bersama Azzam untuk menamatkan zaman bujang mereka sudahpun dikongsikan buah hatinya itu sebelum ini dan ia bukan rahsia lagi.

Ditanya mengenai tarikh yang sudah dipilih untuk majlis perkahwinan itu, Sheryl berkata belum dapat dipastikan lagi kerana bergantung juga pada situasi semasa pandemik ini.

Klik untuk gambar besar

"Bagaimanapun, jika keadaan Covid-19 ini masih sama juga tahun depan, saya dan Azzam mungkin akan buat majlis nikah dahulu, manakala resepsi pula dirancang kemudian. Kami juga sepakat buat yang wajib iaitu nikah dalam majlis sederhana.

"Memandangkan keadaan wabak ini berlaku sejak tahun lalu, banyak kekangan pergerakan dan arahan prusedur operasi standard (SOP) perlu diambil kira. Jadi, kami sedia maklum nak buat meriah sangat pun tak boleh," ujarnya.

Mengulas kesediaan dirinya untuk menggalas tanggungjawab seorang isteri, Sheryl berkata tahun depan dia sudah berusia 25 tahun. Katanya, ia adalah usia yang dianggap sesuai bagi wanita untuk berumah tangga.

"Saya sudah bersedia sepenuhnya kerana usia pun makin meningkat. Tahun depan, saya dan Azzam sudah berusia 25 tahun dan kami yakin sudah sampai jodoh untuk bina kehidupan bersama.

"Apapun, semoga segala urusan perkahwinan yang kami rancang ini berjalan lancar. Saya juga berterima kasih kepada semua peminat yang positif menyokong hubungan kami selama ini," katanya.

Terdahulu, hubungan percintaan pasangan selebriti muda ini mula jadi perhatian pada tahun lalu selepas kedua-duanya secara terbuka mengakui mereka sedang menjalin hubungan rapat.

Malah, mereka juga sudah membiasakan dengan panggilan 'sayang' di antara satu sama lain. Bahkan, ketika Azzam menyertai Big Stage musim ketiga dan bergelar juara pada tahun lalu, setiap minggu Sheryl akan muncul di Pusat Konvensyen Antarabangsa Putrajaya (PICC) untuk memberi sokongan.

Sementara itu, dalam kerjaya nyanyian diceburi, Sheryl pernah popular dengan lagu 'Perasaan' dan 'Jangan Ragu', manakala Azzam pula menerusi lagu 'Biar Saja' dan 'Cinta Jangan Pergi'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU PENGACARAAN DI GV - TOK RAM MAHU NABIL JADI DIRI SENDIRI

Semua mengetahui mengenai isu yang cukup hangat dimana Nabil Ahmad ditegur oleh Chef Wan kerana sikap dan lawaknya yang dikatakan agak terlampau

Pada konsert Gegar Vaganza musim ke-4 (GV4) minggu lalu, Nabil dilihat cuba untuk mengawal setiap kata-katanya dan mengubah gaya pengacaraannya.

Kalau dilihat, lucu jugaklah Nabil dengan ayat-ayat yang agak skema dan berubah menjadi seorang yang lebih serius.

Antara kata-kata Nabil ialah: "Mungkin anak-anak kecil akan tengok, mungkin ia akan jadi pengajaran untuk semua orang, jadi nak berubah untuk lebih baik"

Klik untuk gambar besar

Mengenali Nabil sebagai seorang yang nakal dan kelakar, juri GV 2017, Datuk Ramli MS ataupun lebih mesra dipanggil Tok Ram ini meminta Nabil untuk menjadi diri sendiri dan tidak terlalu memikirkan kritikan orang lain.

"Just be yourself. Kau bayar bil sendiri, bukan orang lain," kata Tok Ram buat Nabil.

Malah, netizen juga bersetuju dengan kata-kata Tok Ram dan mahu Nabil yang kelakar dan nakal itu kembali memeriahkan rancangan tersebut.

Apa pula pendapat anda? Bagi kami, Nabil boleh sahaja terus berlawak asalkan tidaklah membangkitkan isu sensitif.

www.myartis.com / Sumber: Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ALAMI KECEDERAAN LUTUT  - AWAL ASHAARI TANGGUH PEMBEDAHAN

"Selepas pulang dari bercuti, saya membuat membuat pemeriksaan di dua hospital berbeza di sini. Hasil pemeriksaan terdapat kesan koyak pada bahagian ACL lutut kanan.

"Jadi doktor mencadangkan saya untuk membuat pembedahan," demikian kata Awal Ashaari, 35, yang mengalami kecederaan di bahagian ligamen (ACL) lutut kanannya selepas terjatuh ketika bermain luncur ais di Sapporo, Jepun ketika bercuti bersama keluarganya minggu lalu.

Bagaimanapun, Awal terpaksa menangguhkan pembedahan disebabkan beberapa komitmen kerja yang sudah dipersetujui terlebih dahulu.

"Namun disebabkan saya terikat dengan beberapa komitmen kerja pada awal tahun depan, saya menangguhkan dahulu pembedahan itu. Buat masa sekarang, saya perlu menggunakan tongkat untuk berjalan.

Awal yang juga pengacara Melodi berkata, dia juga boleh sekiranya tidak mahu melakukan pembedahan tetapi kecederaan itu mengambil masa untuk pulih.

"Seboleh-bolehnya saya disarankan untuk melakukan pembedahan juga. Kalau tak nak pun boleh, tapi akan ambil masa untuk pulih sepenuhnya," jelasnya.

Menurut Awal, doktor juga menasihatinya supaya tidak melakukan aktiviti berat atau bersukan seperti berlari dalam jarak jauh.

“Saya hanya boleh melakukan senaman ringan saja. Saya masih boleh bersukan tapi senaman ringan saja. Kalau nak buat pun kena lebih berhati-hati," ujarnya dipetik sebagai berkata.

Sumber: Harian Metro

Foto: Instagram Awal Ashaari

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"LAMA KAMI MENANTI, TAKKAN NAK SURUH ORANG JAGA" - ACHEY

"Sekarang ini saya dan isteri akan bergilir-gilir untuk menjaga Tiara kerana kami tidak mahu melepaskan peluang untuk melihat dia membesar di depan mata.

"Sudah lama kami menantikan untuk dapatkan anak, jadi bila sudah ada takkan kami nak suruh orang jaga pula.

"Walupun penat bekerja saya akan mencari masa untuk mengaja Tiara dengan isteri dan kalau isteri penat, saya akan 'take over' dan begitulah sebaliknya.

Klik untuk gambar besar

"Kami nak merasa jaga anak sendiri dan akan lakukan yang terbaik untuk Tiara walaupun kadang-kadang tiada masa untuk berehat bagi diri sendiri," kata pelawak dan penyanyi popular Achey.

Mengakui lebih selesa untuk membesarkan sendiri anak angkatnya, Tiara Zinnirah bersama-sama isterinya, Nor Hasanah Yahaya, kata Achey, dia tidak mahu menghantar anaknya ke pusat jagaan dan selesa bergilir-gilir menjaga anaknya itu.

Achey yang mendirikan rumah tangga dengan Nor Hasanah sejak tujuh tahun lalu mengambil Tiara Zinnirah sebagai anak angkat pada Mei lalu.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA FOTO HAFIDZ ROSHDI TUTUP PUSAT KETIKA BERSENAM TERIMA PUJIAN

Menerusi laman Instagram, pelakon Hafidz Roshdi telah berkongsi fotonya ketika melakukan aktiviti bersenam. Namun foto tersebut telah mencuri perhatian netizen apabila Hafidz menutup bahagian pusat.

Hafidz, 25, yang kini aktif dengan latihan seni mempertahankan diri Muay Thai berkongsi foto berkenaan di Instagram pada Selasa: "Bersedia atau tak, saya datang," tulis Hafidz ringkas.

Rata-rata netizen memberi komen positif dan memuji pelakon drama 'Tundukkan Playboy Itu' yang menjaga aurat seorang lelaki dengan memakai seluar sehingga ke paras pusat.

Klik untuk gambar besar

"Baguslah abang Hafidz ni tutup juga aurat... semoga berjaya dunia akhirat. - "Jangan tanya kenapa seluar dia tinggi. Dia tutup pusat... aurat tu. Posing patuh syariah," komen beberapa netizen.

Perkongsian itu mendapat 7,583 tanda suka (likes) dan lebih 50 komen. Dalam pada itu, Hafidz memberitahu latihan Muay Thai tersebut sudah mencecah hari yang ke-105.

www.myartis.com / Sumber & foto: mStar & Instagram Hafidz Roshdi

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


7 GAMBAR - NORA DANISH, ANAK & MONYET

Nampaknya dah jadi macam satu trend dikalangan artis kita berposing dengan haiwan peliharaan. Namun yang kelakarnya ialah apabila mereka berposing dengan baby monyet yang comel, secomel Nora Danish sendiri. Heh.

Untuk info, monyet 'bertuah' tersebut ialah milik Betty Rahmat, adik kepada Umie Aida. Jom tengok..!

Klik untuk imej besar...


KEKASIH AFRIKA DIGELAR 'NEGRO' - MIMI FLY KESAL, BIMBANG KELUARGA BELAH LELAKI KURANG SENANG

"Buka matamu dan belajar memahami, sekarang sudah 2022. Perkataan negro itu jika digunakan di Amerika Syarikat dianggap sebagai tidak menghormati. Perkataan itu dicipta oleh kaum kulit putih pada zaman African-American dijadikan hamba.

"Kalau digunakan sekarang ini hanya untuk cari gaduh dengan niat nak buat African-American rasa kerdil dan lemah," ujar penyanyi Mimi Fly yang meluahkan rasa kurang senang apabila ada pihak yang menggelarkan kekasihnya sebagai 'Negro' hanya kerana lelaki itu berasal dari Afrika.

Mimi meluahkan rasa kesalnya itu apabila sebuah akhbar tempatan mengelar teman lelakinya sebagai 'negro' pada tajuk artikel terbabit.

Dalam pada itu, Mimi turut bimbang jika gelaran tersebut membuatkan teman lelaki dan ahli keluarganya terasa hati serta memberi persepsi buruk terhadap rakyat Malaysia.

Klik untuk gambar besar

"Keluarga dan rakan-rakannya dapat menerima saya dengan baik dan saya harap dapat melakukan perkara saya. Saya bersyukur mereka melayan saya dengan baik ketika berjumpa di sana.

"Saya berharap mereka disambut baik jika dapat datang ke Malaysia suatu hari nanti supaya mereka tahu kebaikan orang kita dan tidak dianggap biadab," tuturnya.

Sebelum ini, Mimi mengakui sedang menjalin hubungan cinta dengan seorang lelaki kulit hitam yang juga merupakan seorang doktor pakar tulang belakang, selepas lima tahun menjanda. Mereka mula berkenalan sejak tiga tahun lalu ketika sama-sama sedang bercuti.

Untuk makluman, bekas anggota kumpulan One Nation Emcee ini mendirikan rumah tangga dengan pengurusnya, Mohd Firdaus Hajar pada 16 Mei 2015, namun bercerai dua tahun kemudian.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSEREMPAK DI SURAU - AKHIRNYA HUBUNGAN LAN & RODY PULIH SELEPAS 4 TAHUN

"Alhamdulillah... itu kejadian semalam sebenarnya, kami ada program bersama tetapi bukanlah satu stage. Rody jadi house band untuk GV, saya untuk program GV live plus. Masing-masing ke surau kerana nak kejarkan waktu Maghrib, sebab semua program mereka hold dan sambung semula selepas Maghrib. Saya tak tahu pun Rody ada di situ, dia pun mungkin tak tahu saya ada.

"Tiba-tiba ada orang cuit bahu saya waktu nak keluar dari surau, dia (Rody) kata eh Lan! Saya pun balas, eh Rody! Itulah benda pertama yang kami cakap," kongsi penyanyi Lan Solo apabila hubungan dengan gitaris kumpulan Kristal, Rody kembali pulih, setelah hampir empat tahun tidak bersemuka disebabkan perselisihan faham.

Lan atau nama sebenarnya Mohd Razlan Mohamed Yusof, 36, memuat naik foto bersama Rudy di laman Instagram selepas terserempak secara tidak sengaja di surau Pusat Konvensyen Antarabangsa Putrajaya (PICC) pada Ahad. Klik untuk gambar besar

Lan bersyukur dapat bersemuka semula dengan Rody atau nama sebenarnya Mohd Rodi Baharudin selepas bermasam muka sehingga mengambil keputusan meninggalkan kumpulan Kristal pada November 2017. Bagaimanapun mereka berdua tidak dapat berborak dengan lama kerana masing-masing sibuk dengan tugasan yang perlu dilakukan pada malam itu.

"Saya rasa gembira dalam penuh kesyukuran sebab benda ini berlaku tanpa sebarang perancangan dan ditemukan di tempat yang baik, kami dah lama tak bercakap sejak tahun 2017. Sebenarnya kita tak dapat nak bersembang dengan lebih panjang lagi sebab masing-masing berkejar dengan komitmen pada ketika itu," ujarnya.

Pernah menjadi vokalis kumpulan Kristal selama 18 tahun sebelum membuat keputusan menyertai pertandingan Gegar Vaganza keempat (GV4) dan mencetuskan krisis dengan anggota lain, Lan berkata dia akan bertemu Rody dalam masa terdekat dan berharap hubungan itu dapat terus dijernihkan tanpa campur tangan orang luar.

Situasi itu juga mengundang Rody membuat keputusan 'merehatkannya' dan  mencari vokalis pengganti. Tindakan itu membuatkan Lan mengundur diri daripada Kristal pada November tahun lalu. Pada 18 Januari 2019, Lan mengakui telah menyekat kesemua ahli kumpulan Kristal di laman sosial miliknya sejak minggu kelima program Gegar Vaganza musim keempat (GV4) lalu.

"Masalah saya dengan Rody berlaku sebelum dia berkahwin lagi, jadi bila berjumpa tu sempat bertanya kahabar tentang keluarga, mak dan ayah dia sahaja. InshaAllah kalau tiada aral melintang, kami akan cuba untuk adakan pertemuan yang lebih lama sedikit. Cuma saya harap tiada campur tangan daripada pihak luar yang akan mengeruhkan kembali keadaan yang dah sedia keruh sebelum ini," ujarnya.

Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


25 GAMBAR - SUASANA MAJLIS RESEPSI NABILA HUDA & BERT

Hari ini telah berlangsungnya majlis resepsi sebelah pihak lelaki bagi pasangan Nabila Huda, 31, dan Mohd Izwan Johar (Bert), 32.

Majlis yang diadakan di Sham Alam, Selangor itu telah dihadiri oleh ahli keluarga, saudara terdekat dan teman rapat pasangan ini.

Enjoyzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DIKOMPAUN RM60,000 - NEELOFA TERIMA DENGAN HATI TERBUKA, JADIKAN PENGAJARAN

Selepas sebulan berlalu, selebriti terkenal, Noor Neelofa bersama suami serta ahli keluarga telah dikenakan kompaun sebanyak RM60,000. Kompaun tersebut tersebut dikenakan setelah didapati melanggar prosedur operasi standard (SOP) pelaksanaan Perintah Kawalan Pergerakan Bersyarat (PKPB) di majlis perkahwinannya selain merentas negeri.

Neelofa dikenakan kompaun sebanyak RM20,000 kerana tidak mematuhi standard operasi piawai (SOP) bagi mengekang Covid-19. Memetik perkongsian Astro Awani, untuk kesalahan pertama, usahawan itu dikompaun kerana tidak memastikan penjarakan Sosial ketika majlis akad nikahnya di sebuah hotel di ibu negara pada 27 April.

Kesalahan kedua, Neelofa juga didapati bersalah melanggar tujuan rentas negeri yang dibenarkan. Sementara itu, suami Neelofa iaitu PU Riz atau nama sebenarnya Haris Ismail pula dikompaun RM10,000 atas kesalahan melanggar kebenaran rentas negeri.

Klik untuk gambar besar

Manakala 20 orang anggota keluarga Neelofa yang hadir dalam majlis perkahwinan itu dikompaun masing-masing RM1,5000 kerana gagal memastikan penjarakan fizikal.

Ditanya berhubung kompaun berkenaan, bekas hos program MeleTOP ini tampil menjelaskan, dia telah dimaklumkan mengenai perkara terbabit dan menerimanya dengan hati yang terbuka. Dia pada masa sama turut menjadikan ia sebagai pengajaran dan peringatan.

"Assalammualaikum. Seperti yang telah diberitakan, ya, saya sudah dimaklumkan tentang kompaun yang dikenakan terhadap saya dan Haris. Saya menerima dengan hati yang terbuka dan menjadikan kompaun ini sebagai satu pengajaran untuk menggunakan kebenaran merentas negeri atas tujuan yang telah dipersetujui oleh pihak berkuasa dan juga peringatan buat saya serta semua yang terlibat pada majlis kahwin saya untuk sentiasa menitikberatkan soal kepentingan SOP," katanya.

Neelofa turut mengucapkan terima kasih kepada semua yang memberikan kerjasama dengan baik di dalam menguruskan kesnya: "Terima kasih kepada semua pihak yang memberi kerjasama yang baik dalam menguruskan kes saya. Saya ingin meminta maaf sekali lagi jika kes ini memberi sedikit masalah kepada kelancaran kerja-kerja harian kalian," tuturnya lagi.

www.myartis.com / Sumber & foto: Rotikaya, Astro Awani, Media Hiburan & Instagram Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUNGGU UJIAN DARAH - AJAK SHIRO BIMBANG ISTERI DIJANGKITI 'MERS-COV'

Baru-baru ini, isteri kepada pelawak dan penyampai radio, Ajak Shiro iaitu Afifah Nasir telah dimasukkan ke hospital dan dikuarantin selepas mengadu sesak nafas serta demam tidak kebah selepas pulang dari mengerjakan umrah.

Ajak mengucapkan terima kasih kepada semua yang telah mendoakan kesihatan isterinya dan memberitahu tiada apa-apa yang serius kerana isterinya itu berada dalam keadaan baik.

"Terima kasih kepada semua yang mendoakan isteri saya, jangan risau tiada apa-apa yang serius dan dia sihat-sihat sahaja.

"Sebenarnya isteri saya demam selepas pulang daripada mengerjakan umrah dan terpaksa di kuarantin kerana bimbang virusnya merebak.

Klik untuk gambar besar

"Buat masa ini, dia masih dipantau oleh doktor dan belum boleh dibenarkan keluar daripada wad," kata Ajak ketika dihubungi Astro Gempak.

Katanya lagi, dia dan isteri sedang menanti keputusan darah untuk memastikan samada ada terkena jangkitan 'Middle East Respiratory Syndrome Coronavirus' (MERS-CoV) atau tidak.

"Insha-Allah, esok keputusan darah keluar harap-harap tiada apa-apa yang serius," ujarnya.

Sementara itu, Afifah ketika dihubungi memberitahu yang dia berada dalam keadaan baik cuma mengalami sesak nafas.

"Semalam Ajak bawa saya ke hospital selepas saya mengadu sesak nafas dan demam tidak kebah sejak pulang daripada mengerjakan umrah baru-baru ini.

"Selepas pemeriksaan dilakukan doktor tidak benarkan saya pulang kerana bimbang demam melarat," tuturnya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


GAMBAR SANA SINI - GI SINGAPURA JUMPA SIAPA BELLA?

Wahhh... gembiranya dia. Bella Astillah jumpa siapa tu dekat Singapura? Jumpa keluarga mertua ke?

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SAH HAMIL ANAK PEREMPUAN - AYU RAUDHAH & SUAMI RASA TERUJA & SYUKUR

"Alhamdulillah menerusi imbasan yang dilakukan, doktor sudah beritahu kali ini saya mengandung anak perempuan.

"Zaquan juga sangat teruja kerana dia dah lama mengimpikan anak perempuan," kata pelakon Ayu Raudhah apabila impian serta doa mereka suami isteri untuk mendapat anak perempuan sudah dimakbulkan.

Ayu yang sedang hamil anak ketiga hasil perkahwinan dengan suaminya, Zaquan Adha itu pada masa sama meluahkan rasa teruja serta syukur apabila bakal menimang cahaya mata perempuan tidak lama lagi.

Menurut Ayu, dia kini hanya menanti masa untuk melahirkan anak pada bila-bila masa.

"Selain berdebar untuk bersalin, saya juga berdebar kerana tak tahu akan bersalin di mana lagi.

"Sebab saya kena ikut jadual latihan Zaquan dan saya mungkin akan bersalin di Perak atau Kuala Lumpur atau Johor Bharu.

"Jadi sebagai persediaan saya sudah mendaftar ke hospital di ketiga-tiga buah negeri ini," katanya.

Klik untuk gambar besar

Menurut pemilik nama sebenar Raudhah Che Wan @ Abu Bakar, 33, segala persiapan menyambut orang baru termasuk persiapan menyambut Aidilfitri tahun sudah dilakukan lebih awal.

"Memandangkan saya akan berpantang pada bulan puasa ini, jadi saya terpaksa buat persiapan awal.

"Kak Ta (Rozita Che Wan) pun ada menghadiahkan baju-baju Aaisyah yang masih elok untuk bakal anak perempuan saya.

"Sama seperti dua anak sebelumnya, saya akan berpantang di rumah sahaja dan biasanya mak yang akan turun menjaga saya di rumah kerana Zaquan mahu saya dan anak-anak sentiasa berada di depan matanya.

Ditanya mengenai perancangan kariernya selepas ini, Ayu berkata, dia masih merindui untuk berlakon, bagaimanapun belum menetapkan lagi bilakah dia akan kembali berlakon selepas bersalin nanti.

"Selepas memenangi Pelakon Pembantu Wanita Terbaik Filem menerusi filem Lagenda Budak Setan 3 di Anugerah Skrin 2015, saya sudah kembali aktif sebenarnya tahun lalu.

"Tapi bila saya disahkan hamil, saya terpaksa bercuti kembali. Jadi kali ini tidak tahulah berapa lama pula saya akan bercuti," jelasnya.

Ayu dan Zaquan berkahwin pada 21 Januari 2011 di Alor Setar, Kedah dan dikurniakan dua cahaya mata lelaki, Muhammad Aisy Qaiser, 4, dan Muhammad Aisy Aryann, 3.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


"ALLAH BUKAKAN HATI DIA" - ANITA BAHAROM LUAH SYUKUR ANAK LELAKI SAMBUNG BELAJAR DI PUSAT TAHFIZ

"Yang.. @ismadiismail Dadar @dhiaiskandar_ofc saya dah masukkan ke Tahfiz atas kemahuan dan persetujuan Dadar juga. Alhamdulillah MasyaAllah. Allah bukakan hati dia. Alhamdulillah.

"Semoga Dadar diterangkan hati dalam menghafal kalam Allah terus tersemat di jiwa sanubari," tutur pelakon, Anita Baharom yang meluahkan rasa syukur selepas anak lelakinya yang juga pelakon cilik, Mohamad Dhia Iskandar bersetuju untuk melanjutkan pelajarannya di pusat tahfiz.

Menurut Anita, keputusan tersebut sebenarnya telah dibuat atas kerelaan hati anaknya itu sendiri. Katanya lagi, Allahyarham suaminya juga pasti akan turut gembira dengan perkhabaran ini.

Klik untuk gambar besar

Dalam pada itu, pelakon drama 'Tetuan Ang Dan Rahimi' ini turut berharap agar segala proses pembelajaran anaknya akan sentiasa dipermudahkan sepanjang berada di pusat tahfiz tersebut.

Dikesempatan itu juga, Anita turut memanjatkan doa semoga Allahyarham suaminya itu akan sentiasa tenang di alam sana.

"Baik adabnya, baik kelakuan, anak soleh mummy daddy penenang, pengejuk dan dapat memberi syafaat buat mummy daddy di akhirat kelak.. ameen ya mujib. Semoga awak tenang dan happy di sana yangg. Rumah sunyi tinggal bertiga huhuhu," kongsinya lagi.

Melihat di ruangan komen, rata-rata netizen turut tumpang gembira selain turut mendoakan semoga Dhia akan sentiasa menjadi anak yang soleh.

Untuk makluman, suami kepada Anita yang juga merupakan pengarah, Ismadi Ismail, 50, telah meninggal dunia pada 1 Januari lalu.

Anita dan arwah Ismadi mendirikan rumah tangga sejak 16 tahun lalu dan dikurniakan tiga cahaya mata, Syifa Dhia Nurina, Mohamad Dhia Iskandar dan Mohamad Dhia Mikail.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK TIBA-TIBA PENGSAN SEBELUM BUAT PERSEMBAHAN - HARRY KHALIFAH MOHON DOAKAN KESEMBUHAN CHOMBI

"Beberapa langkah nak naik pentas, Chombi tumbang... sebenarnya Chombi baru lepas baik demam selain sedang datang bulan ditambah pula kehadiran orang ramai serta lighting yang panas membuatkan dia tak selesa. Sebelum pengsan dia dah kata nampak macam gelap, tahu-tahu dia pengsan.

"Doktor yang merawat memberitahu dia mengalami tekanan darah rendah," itulah jelas penyanyi Harry Khalifah memberitahu anaknya yang juga penyanyi, Chombi, 15, dikejarkan ke hospital akibat mengalami masalah tekanan darah rendah selain baharu sahaja pulih daripada demam.

Pengunjung Karnival Jom Santai yang diadakan di Aeon Mall Taiping, Perak gempar apabila Chombi tiba-tiba pengsan sebelum membuat persembahan pada kejadian malam Sabtu.

Klik untuk gambar besar

Bagaimanapun, Harry bersyukur apabila Chombi atau nama sebenarnya Siti Maryam Ahamad Sairi, dibantu seorang jururawat yang kebetulan berada di acara itu sebelum di bawa ke hospital berhampiran.

"Nasib baik ada jururawat masa itu, dia terus bertindak cepat. Dia yang bawa kami ke hospital berdekatan," katanya.

Berkongsi keadaan Chombi, Harry memaklumkan akan membawanya mendapatkan rawatan di hospital sekali lagi ekoran anaknya itu mengadu sakit dada dan mengalami masalah semput.

"Ini saya nak bawa Chombi ke klinik lagi sebab dia kata dia macam semput dan sakit dada, sedangkan kami tidak pernah ada yang semput. Chombi ini kalau demam memang sangat manja," ujarnya.

Meninjau ke akaun Instagram Chombi pula, penyanyi muda berkenaan memohon maaf kepada peminatnya di Taiping berikutan tidak dapat membuat persembahan di sana.

"Alhamdulillah saya okay sikit. Terima kasih buat semua yang mendoakan kesihatan saya dan saya minta maaf pada orang-orang Taiping sebab tak dapat nak teruskan Insya Allah panjang umur kita jumpa lagi doakan saya sihat seperti biasa," tulisnya.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


CIK B KONGSI KISAH DIDERA BIBIK, IBU KENA UGUT, DILARIKAN BAPA KANDUNG

Baru-baru ini, anak kepada usahawan dan penyanyi Datuk Seri Vida iaitu Cik B telah berkongsi kisah hidupnya ketika kecil di Twitter yang mendapat perhatian ramai. Bukan sebarangan cerita, Cik B membuka kisah dia didera ketika kecil oleh pembantu rumah, serta kisah ayah kandungnya.

"Masa cikb kecik cikb selalu kena dera dengan bibik. Cikb kena kurung, kena pukul, kena semualah pastu masa Cik B kecik ayah kandung cikb dera mama jugak. Pukul-pukul sampai nak bakar rumah sebab mama tak kasi duit. Ayah Cik B kaki mabuk kaki rempit semua kaki dia ada.

"Cik B ingat lagi yang Cik B kena pukul pakai buluh dengan bibik. Tapi Cik B tak bagitahu mama sebab cikb kesian dengan bibik tu nanti kena marah dengan mama. Bibik tu pilih kasih, dia sayang anak yang ke 2 dan kacak Tapi Cik B dgn abang sulung kena dera," tulis Cik B di Twitternya yang menggunakan akaun @HavocCikb.

Tambah Cik B lagi, ayah sering mengugut ibunya untuk memotong tangan abang kepada Cik B jika tidak diberikan wang. Malah, Cik B juga pernah dilarikan oleh ayah kandungnya itu: "Ayah Cik B pulak selalu ugut mama nak potong tangan abang Cik B Kalau tak kasi duit. Lepas tu ada satu hari tu ayah Cik B bawak lari Cik B ke rumah dia. Lepas tu mama pun ambil Cik B balik rumah sampai gaduh-gaduh dengan ayah kandung Cik B.
Iklan

Klik untuk gambar besar

"Bila mama tengok cctv dia nampak Cik B kena dera terus mama balik pecat dia (bibik). Tapi cikb pun kesian lah dengan dia macam mana dia nak kerja nanti sebab bibik tu pun kaki dadah pastu asyik-asyik isap rokok bila mama selalu takda rumah.

Menurut Cik B lagi, walaupun ibu dan ayahnya sudah bercerai namun setiap bulan ayahnya masih meminta wang daripada ibunya: "Walaupun mama dengan ayah cikb dah cerai setiap bulan dia mintak duit Tapi mama pun kasi jelah.

"Mama sebenarya dulu kena buang dgn mak mama sendiri pastu mok jah, abah ajit jaga mama. Tapi bila mama besar mama cari mak mama balik," tulis Cik B atau nama sebenarnya Nur Edlynn Zamileen Muhammad Amin itu lagi yang mendapat hampir 11,000 Retweet dan hampir 18,000 likes.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 GAMBAR - KELUARGA BAHAGIA UMIE AIDA

Kasih sayang tidak mengenal rupa dan sempadan. Hakikat tersebut memang tepat buat pelakon Umie Aida yang mencurahkan kasih sayang tidak berbelah bagi terhadap anak angkatnya Mohd. Dzulhelmy, 18, dan Mohd. Daniel Firdaus, 19.

Malah perasaan Umie itu jelas diluahkan sempena hari lahir anaknya yang ke-19 minggu lalu. "Hehe... mengapa dimata ibu Daniel macam budak kecik lagi..? Hmm... 19 tahun huh. Alhamdulilah," ujar Umie yang seolah tidak percaya bahawa kedua anaknya kini sudah dewasa.

Klik untuk imej besar...


FOTO RAYA ELISYA SANDHA & TUNANG BERPELUKAN MACAM DAH KAHWIN TERIMA TEGURAN

Rata-rata selebriti tidak melepaskan peluang untuk memuat naik foto serta video sambutan hari raya bersama pasangan dan ahli keluarga masing-masing.

Tidak ketinggalan, anak sulung kepada pelakon dan penerbit Sheila Rusly dan Jinggo iaitu Uzair Haqimy turut berkongsikan foto bersama dengan tunangnya, pelakon Elisya Sandha.

Bagaimanapun, foto tersebut telah mengundang kecaman netizen apabila pasangan itu dilihat berpelukan sedangkan masih belum berkahwin.

Klik untuk gambar besar

Malah, ada segelintir netizen berseloroh menyamakan seperti pasangan yang sudah berkahwin serta mengatakan sangat beruntung kerana mempunyai ibu bapa yang sporting. Namun, ada yang menegur tindakan pasangan itu disifatkan tidak manis apatah lagi belum lagi bergelar suami isteri yang sah.

Terdahulu, Elisya yang merupakan adik kepada pelakon Fasha Sandha itu mengikat tali pertunangan dengan Uzair pada 31 Januari 2021 lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 GAMBAR - PERCUTIAN MISLINA MUSTAFA DI AMERIKA SELATAN

Gambar menarik sekitar percutian pelakon Mislina Mustafa ke beberapa buah negara di Amerika Selatan.

Antara negara yang yang sempat dilawatinya ialah Cuba, Colombia dan Brazil. Malah Mislina juga telah berpeluang menonton perlawanan bola sepak Piala Dunia 2014 yang telah berlangsung pada Jun lalu.

Nampaknya, Mislina amat gembira dengan kehidupannya sekarang.

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ISU BERPELUKAN DENGAN ALIFF AZIZ - INI RESPON INTAN NAJUWA

"Kan tengah shooting, nampak tak kamera tengah rolling tu. Semua orang dekat situ tengah shooting drama Jodohku Babysitter. Ingat apa nak peluk saja-saja ke, dah tak ada kerja sangat ke?" kata pelakon Intan Najuwa berhubung video tular dimana ia memaparkan dirinya dan penyanyi dan pelakon Aliff Aziz berpelukan di Genting Highlands.

Memuat naik satu laporan berita mengenai video itu yang hangat diperkatakan sejak pagi tadi, Intan menjelaskan babak itu dirakam ketika dia menjalani penggambaran drama 'Jodohku Babysitter'.

Menurutnya lagi, kesemua kru produksi yang terlibat berada di set penggambaran ketika itu serta memberitahu kamera juga turut kelihatan. Dalam pada itu, Intan turut meminta pihak diluar sana tidak menyebarkan perkara negatif serta berita tidak benar.

"Headline pun mengundang, kenapa perlu nak sebar benda-benda negatif," tulisnya.

Drama adaptasi novel karya Nureen Ahmad berjudul 'Jodohku Babysitter' ini turut dibintangi Yuna Rahim, Ellyas Abdullah, Nina Juren, Isaac Iman dan ramai lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"AMPUN MAAF DIMINTA" - ELFIRA TUNAI UMRAH BERSAMA SUAMI

Menerusi laman Instagram, pelakon Elfira Loy dan suaminya, Faris Khairol Anuar telah berangkat ke tanah suci Mekah semalam bagi menunaikan ibadah umrah.

Pada entri tersebut, Elfira mengambil kesempatan meminta peminatnya supaya mendoakan ibadahnya dan suami di tanah suci dipermudahkan serta memohon maaf atas segala khilafnya.

"Alhamdulillah saya telah selamat tiba di Tanah Suci Mekah dan akan melakukan umrah yang pertama sekejap sahaja lagi.

Klik untuk gambar besar

"Walauapa jua silap El pada anda, ampun maaf diminta. Doakan supaya ibadah umrah kami diterima, umrah yang mabrur & doa-doa kami juga diangkat. Amin," tulisnya.

Melihat gambar yang dikongsikan itu, rata-rata peminat mendoakan agar Elfira dan suami sentiasa diberi kesihatan yang sihat ketika berada di Makkah dan Madinah.

Untuk makluman, Elfira Loy dan Faris Khairol Anwar selamat bernikah pada 1 Januari 2019 di Cyberview The Lodge, Cyberjaya.

www.myartis.com / Sumber & foto: Astro Gempak & Instagram Elfira loy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


19 GAMBAR - NORA DANISH & NED BERCUTI DI LONDON & PARIS

Jika beberapa bulan lalu Nora Danish dan Nedim Nazri yang merupakan anak kepada seorang menteri telah bercuti di Bali Indonesia... terkini mereka bercuti lagi. Destinasinya terbaru mereka lebih romantik iaitu bersiar sekitar Kota London dan Paris.

Lebih menarik, mereka juga berkunjung ke jambatan Paris yang dipenuhi pad locks (kunci cinta) seperti yang terdapat di Korea Selatan. Wahhh... serius betul hubungan cinta mereka!

Klik untuk imej besar...


ANJING K9 PELIHARAAN MATI DIRACUN - FEZRUL KHAN LUAH BERANG: "BACA SURAH AL-MA'IDAH BARU SEMBANG DENGAN SAYA"

Menerusi perkongsian di laman Instagram, pelakon Fezrul Khan telah memuat naik gambar anjing peliharaannya jenis K9 berwarna hitam yang diberi nama Bobo. Dalam hantaran tersebut, Fezrul meluahkan rasa kecewa dan marahnya terhadap individu yang membunuh anjing peliharaannya itu.

Difahamkan, Bobo mati akibat diracun oleh individu yang tidak bertanggungjawab di kebunnya baru-baru ini. Pelakon telefilem 'Dania' itu turut mempersoal tindakan individu terbabit membunuh anjingnya dan mengaitkannya dengan isu pahala serta surah Al-Ma'idah.

Dalam masa sama, Fezrul turut berkata anjing jenis K9 itu merupakan haiwan yang sangat bijak kerana banyak digunakan oleh pihak polis dalam misi menyelamat atau mencari.

Klik untuk gambar besar

Disebabkan itulah harga bagi seekor anjing K9 dikatakan sangat mahal. Tambahnya lagi, setiap ciptaan Allah semua bersebab dan dia berharap individu tersebut mendapat balasan daripadaNya.

"Bukak Al-Quran baca surah Al-Ma'idah baru sembang dengan saya. Kira membunuh anjing saya di kira dapat pahala la berganda2. Takpe biar Allah je yang balas. Kata Islam tu mudah kalau macam ni kira Islam itu menyusahkan la. Bangsa lain pon tengok agak menyusahkan. Allah is the greatest.

"Allahuakbar. Tau berapa harge seekor anjing K9. Kalo runtuhan bangunan siapa yang kite guna tuk mencarik mangsa, orang hilang kite guna siapa. Banyak lagi, Kegunaan die, Jangan ingat anjing k9 ni murah ye.

"Setiap ciptaan Allah semua bersebab. Simpan sikit busuk hati tu dan jangan tunjuk pandai. Allahuakbar Allahuakbar Allahuakbar. Ade beberapa negeri tidak mengambil anjing jadi sebab tu saya bawak die ke KL untuk berubat jangan ingat anjing naik ambulance...

"Awak nak cakap saya kurang pahala saya masuk neraka, itu awak punye pasal, Saya amin kan saje. Sebab syurga neraka bukan di tangan anda. Sekian terima kasih jangan rasa diri tu pandai dah mula nasihat kan orang.

"Anjing kat Masjidil Haram pon diorang kate no problem. Korang yang lebih. Jaga tepi kain sendri sebelom jaga tepi kain orang," tulis Fezrul.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UCAPAN BIRTHDAY BELLA DALLY SENTUH HATI NETIZEN

Pada 27 September lalu, pelakon Bella Dally atau nama sebenarnya Nabilah Ali Dally telah menyambut ulangtahun kelahirannya yang ke-27 tahun.

Menerusi sebuah entri di laman Instagram, Bella memanjatkan rasa syukur dan mengingatkan diri untuk menjadi lebih kuat.

"This year I've learned to let go, to accept myself and those around me, be loving to myself and others, understanding why things happened the way it did...

"Respecting myself, be kinder, softer, stronger, clearer, braver, grateful, honest and happier.
I feel like I’ve come a long way, and I’m grateful for this journey ✨

Klik untuk gambar besar

"Thank you so much everyone for all the lovely wishes and birthday treats! Rasa disayangi sangat, Alhamdulillah ♥ May Allah bless all of you who had made my day ☺ LOVE all of you!!," tulisnya.

Selain peminat, rakan-rakan selebriti seperti Jasmine Suraya, Sherry Ibrahim dan Elyana turut menulis ucapan masing-masing.

Bella mula aktif di industri hiburan pada tahun 2009 dan berjaya mengekalkan popularitinya sehingga kini. Bagaimanapun, kisah bahagia Bella bersama Nazim Othman berkecai apabila bercerai pada awal Ramadan lalu.

www.myartis.com / Sumber: Astro Gempak & Instagram Bella Dally

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BIG STAGE 2 - NETIZEN PERTIKAI KEJUARAAN HAN BYUL

Umum sudah pun mengetahui mengenai penyanyi dari Korea Selatan, Han Byul yang telah dinobatkan sebagai juara program realiti Big Stage musim kedua dan berjaya membawa pulang hadiah wang tunai bernilai RM100,000, kereta Perodua Axia Style, telefon pintar Vivo V17 Pro, berserta trofi sumbangan Astro.

Pada konsert final yang berlangsung semalam, Han Byul menyanyikan dua lagu iaitu 'cover' lagu 'Lose Yourself' daripada Eminem serta 'single' terbaharu berjudul 'Luka dan Bahagia'. Namun begitu, kemenangan Han Byul telah dipertikai oleh netizen yang tidak berpuas hati mengapa pula orang luar boleh memenangi pertandingan tersebut. Seharusnya berikan peluang kepada penyanyi tempatan yang lebih berbakat.

Bagaimanapun, ada juga netizen yang merasakan Han Byul layak untuk menang. Dia sudah berusaha sehabis baik dan persembahannya setiap minggu juga berkualiti dan konsisten. Kesemua finalis akhir Big Stage 2 sangat berbakat tetapi sudah tertulis rezeki Han Byul untuk menang. Tidak perlu lah kita pertikai lagi.

Klik untuk gambar besar

www.myartis.com / Sumber & foto: Berita Harian, Beautifulnara, Instagram Astro Gempak, Han Byul & Official Ria X

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUKAR BERNAFAS AKIBAT PARU-PARU BERAIR - AZMIL KINI DIRAWAT

"Bapa mengalami masalah jantung sejak setahun lalu tetapi keadaannya baik. Namun, kali ini, mungkin sakit datang semula. Saya tak pasti.

"Saya harap keadaannya baik-baik dan minta semua mendoakan kesihatannya," kata anak sulung bintang filem era 1980-an, Azmil Mustapha iaitu Shamira yang mengesahkan bapanya dimasukkan ke wad.

Difahamkan, Azmil dimasukkan ke Pusat Perubatan Universiti Malaya (PPUM) kelmarin selepas dilaporkan sukar bernafas akibat paru-paru berair.

Awal tahun lalu, Azmil yang terkenal menerusi filem 'Ali Setan', dilaporkan kritikal akibat masalah jantung dan dirawat di Unit Rawatan Kardiologi, Hospital Putrajaya.

Bagaimanapun, keadaan kesihatan pelakon yang membintangi 13 filem sepanjang dua dekad itu kembali stabil.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU RUMAH TANGGA - HAFIZ HAMIDUN AMALKAN SIKAP POSITIF

"Saya sedar dengan kontroversi apabila ramai pihak mengatakan rumah tangga saya dilanda badai gara-gara luahan sedih isteri dalam laman sosial.

"Namun, apa yang boleh dijelaskan adalah segala yang berlaku selama ini tiada kaitan langsung dengan rumah tangga kami. Hakikatnya, saya dan isteri baik-baik saja.

"Semua ini terjadi kerana ada banyak campur tangan daripada pihak luar sehingga menjadikannya besar dan dibincangkan secara umum terutama di laman sosial," kata penyanyi Hafiz Hamidun, 33, mengenai isu rumah tangganya yang hangat sebelum ini.

Sudah beberapa minggu isu rumah tangga Hafiz menjadi perdebatan ramai sehingga mengakibatkan timbulnya desas-desus mengatakan hubungannya bersama isteri, Joy Revfa yang merupakan seorang usahawan ini berantakan.

Selepas tiga bulan berumah tangga, keharmonian kehidupan Hafiz dan isterinya dipersoalkan gara-gara wanita tersebut memuatnaik beberapa status seperti melambangkan dirinya sedang bersedih dan menghadapi masalah rumah tangga.

Klik untuk gambar besar

Ia menjadi lebih 'panas' apabila Joy atau nama sebenarnya Siti Arifah Amin itu memuatnaik satu status yang antaranya menegur tentang peranan seorang suami termasuk dalam pemberian nafkah batin.

Oleh kerana perkara tersebut ditulis dalam laman sosial, ia pantas menarik perhatian khalayak sehingga menimbulkan banyak spekulasi kurang manis mengenai rumah tangga penyanyi nasyid tersebut.

Tenang menjawab semua soalan yang dilontarkan, kata Hafiz, dia tidak punya jawapan defensif untuk menjelaskan keadaan rumah tangganya sekarang.

Kata Hafiz, tidak timbul soal pergaduhan sebaliknya memberitahu, kontroversi itu berlaku kerana campur tangan daripada pihak luar yang memanipulasi keadaan sehingga menjadikan rumah tangganya nampak seperti bermasalah.

Malah, kisah 'perseteruan' mereka bagaimanapun dilihat sudah berakhir apabila menerusi laman Instagram, masing-masing sudah nampak 'mesra' dan menggunakan hashtag #HJ (HafizJoy).

Joy Revfa juga telah memadamkan status-status sedih yang menimbulkan spekulasi negatif dalam kalangan khalayak.

Ditanya mengenai dakwaan mengalami masalah batin, Hafiz menjelaskan bahawa perkara tersebut bukan datang dari dia sendiri sebaliknya oleh orang lain.

"Ya Allah. Semua ini mengarut. Saya tidak layan perkara-perkara sebegini. Malah, ia juga ditimbulkan oleh orang lain, bukannya datang daripada saya sendiri.

"Dakwaan-dakwaan tersebut kebanyakannya timbul di laman sosial ditambah pula dengan komen-komen netizen yang menjadikan perkara ini lebih besar. Bagaimana anda melihat situasi ini?

"Saya minta, jangan manipulasi masalah kami. Itu sahaja. Apabila isu ini menjadi perbincangan secara terbuka di laman sosial, serta-merta ia menimbulkan pelbagai spekulasi lain. Sekali gus mengeruhkan keadaan.

"Barangkali ini salah satu cabaran hidup berumah tangga. Cuma saya sentiasa mengamalkan sikap positif dalam apa keadaan jua sekali pun," jelas Hafiz yang berkahwin dalam tempoh kurang empat bulan.

Dalam pada itu, ditanya pula bagaimanakah Hafiz mengawal penggunaan media sosial memandangkan baru-baru ini dia ada membalas komen isteri di Instagram sehingga menjadikan situasi ini semakin keruh?

"Saya menjadi diri sendiri sama ada di luar mahupun dalam laman sosial. Saya sudah menggunakan laman sosial sejak sekian lama.

"Bagaimanapun, untuk isu ini, saya hanya membalas beberapa komen kepada peminat. Jadi, agak tidak adil jika orang ramai mahu menghakimi saya berdasarkan komen-komen tersebut.

"Kalau peminat yang benar-benar mengikuti perkembangan saya dalam laman sosial, mereka akan tahu bagaimana diri saya.

"Kalau ada yang tidak suka, tidak mengapa. Cukuplah jika mengambil manfaat daripada apa yang telah saya kongsikan selama ini," ujarnya.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HAMIL 8 BULAN - AZWAN KOMBOS & EZZATY ABDULLAH BAKAL TIMANG ANAK KEDUA

Pasangan pelakon Azwan Kombos dan Ezzaty Abdullah tidak lama bakal menimang cahaya mata kedua mereka yang dijangka akan dilahirkan pada 21 Februari depan.

Ezzaty yang kini sedang hamil lapan bulan itu berkata, dia dan suami sudah membuat persiapan menyambut anak lelakinya di rumah baharu mereka di Puncak Alam, Selangor.

"Kami baru settle beli semua barang baby tiga hari lepas sebab sebelum ini busy dengan shooting, lepas tu nak pindah rumah pula. Bila dah masuk rumah baru, masa itu la baru tersedar barang baby dan keperluan untuk dibawa ke hospital tak beli lagi. Due date dalam 21 Februari macam tu, tapi bila check ni baby dah turun. Jadi saya takut kalau dia keluar awal," katanya kepada mStar.

Ezzaty turut memaklumkan berita gembira ini menerusi laman Instagram miliknya dengan memuat naik foto dirinya bersama suami dan anak perempuannya, Harum Dalia. Dalam kapsyen tersebut, Ezzaty memberitahu bahawa bilangan ahli keluarga mereka akan bertambah pada bulan hadapan.

Klik untuk gambar besar

Dalam pada itu, berkongsi lanjut tentang kehamilannya, Ezzaty berkata, dia tidak mengidam sebarang makanan tetapi mengalami alahan yang teruk semasa awal kehamilan. Katanya, dia juga tidak berdaya untuk berdiri mahupun duduk kerana rasa sakit pada bahagian perut.

"Mengidam tak ada sangat, tapi masa empat bulan pertama tu teruk juga rasa tak selesa. Tak boleh berdiri... tak boleh duduk, lima minit berdiri je perut rasa sakit macam gastrik.

"Empat bulan la merana, setiap malam memang susah nak tidur. Pukul 5 pagi baru dapat tidur, Azwan banyak tolong saya jagakan Harum pada waktu itu. Ini kali pertama saya rasa alahan sebegini, sebab waktu mengandungkan Harum dulu semuanya indah belaka macam orang tak pregnant," ujarnya.

Sementara itu, pelakon drama 'Rahimah Tanpa Rahim' ini berharap agar proses kelahiran anak kedua ini dipermudahkan sama seperti cahaya mata sulungnya.

"Anak kedua saya ini lelaki. InshaAllah... sebab dah sembilan kali scan pun masih nampak jantinanya lelaki. Kami sudah ada beberapa nama pilihan, kena tunggu baby dah keluar dan tengok muka dia baru la boleh pilih mana yang sesuai.

"Saya harap kelahiran kali ini juga dipermudahkan sama seperti dengan Harum dulu, masa tu saya tak rasa contraction semua. Kalau Allah bagi saya lalui perasaan itu sekali lagi memang rezeki," tuturnya.

Untuk makluman, Azwan dan Ezzaty mendirikan rumah tangga pada 16 Julai 2016 dan mereka dikurniakan seorang cahaya mata perempuan bernama Harum Dalia yang kini berusia lima tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BUAT LAPORAN POLIS - ROZANA MISBUN DAKWA SIJIL NIKAH PALSU

Rozana Misbun isteri kepada Awie, 46, mendakwa sijil nikah mereka yang dikeluarkan oleh Pejabat Agama Daerah Bukit Mertajam, Pulau Pinang pada tahun 2005 adalah palsu.

Berhubung perkara tersebut, Rozana yang ditemani peguamnya iaitu Nor Azmi Mohd Arif telah membuat laporan polis di Balai Polis Butterworth sekitar pukul 3.30 petang semalam, selepas mendapatkan khidmat nasihat di Jabatan Hal Ehwal Agama Islam Pulau Pinang (JHEAIPP) di Butterworth.

Peguam Nor Azmi berkata, tujuan mereka ke sana adalah kerana ingin mendapatkan pengesahan berhubung surat perakuan nikah yang diragui kesahihannya itu agar satu siasatan lanjut dapat dilakukan.

"Ini berkait dengan kes yang difailkan dan dokumen itu digunakan di mahkamah. Dokumen itu tidak betul dan diragui. Kami sudahreferdan pihak polis hendak tentukan dokumen yang kita ragui supaya boleh diambil tindakan terhadap orang yang keluarkan dokumen itu," ujar Nor Azmi dipetik sebagai berkata.

Menurutnya lagi, ketiadaan pengesahan dokumen berkenaan menyukarkan anak guamnya untuk berurusan mengenai kes-kes berkaitan hak penjagaan anak yang telah difailkan sebelum ini.

Terdahulu, Rozana mendakwa surat perakuan nikah yang dikemukakan Awie tidak terdapat dalam semakan status daftar perkahwinan Ketua Pendaftar Perkahwinan, Perceraian dan Rujuk orang Islam negeri itu.

Pada 22 Julai lalu, Awie berjaya mendapat hak penjagaan sementara ke atas tiga orang anak hasil perkahwinan dengan Rozana daripada Mahkamah Tinggi Syariah Wilayah Persekutuan.

Sebelum itu, Awie mengaku tidak bersalah di Mahkamah Majistret Ampang pada 4 Julai atas tuduhan dengan sengaja mendatangkan kecederaan parah kepada Rozana di rumah mereka di Taman Ukay Bistari, Ukay Perdana, Ampang kira-kira pukul 1.30 petang, 2 Jun lalu.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ALI PUTEH: "WALID TAU KAMU KUAT... SOAL DUIT WALID USAHAKAN..... SUSAH & PERIT"

"Berat mata memandang berat lagi bahu memikul... untuk anak walid dan ibu Sharifah Nur Ainul Mardhiah.. walid tau kamu kuat... soal duit walid usahakan.. biar lah susah dan perit.. ibu dan walid akan sentiasa bersama kamu.. yg penting kamu kuat dan walid nak kamu terus kuat untuk ibu dan walid..

"Allahu... terima nurse nicu hospital ampang... adik dah dpt katil baru... siap mainan untuk adik ainul... terima kasih auntie semua... doakan anak dan jage anak saya mcm anak sendiri.... aminn Sharifah Nur Ainul Mardhiah," demikian luahan hati pelawak Ali Puteh pada foto anakanda tercinta, Sharifah Nur Ainul Mardhiah yang dimuatnaik di laman sosial Facebook dan Instagram.

Menerusi posting tersebut Ali seperti meninggalkan pesanan kepada Sharifah Ainul Mardiah atau lebih mesra dipanggil Ainul supaya terus kuat menempuhi hari mendatang. Lebih menyentuh perasaan apabila Ali memberitahu kepada Ainul supaya tidak perlu bimbang tentang wanga ringgit kerana dia akan usahakan, walaupun susah dan perit.

Berat mata memandang berat lagi bahu memikul...Untuk anak walid dan ibu Sharifah Nur Ainul Mardhiah. Di ruangan komen, rata-rata pengikut Ali turut mendoakan kesihatan Ainul dan meminta supaya Ali dan isteri terus berdoa dan kuat untuk puterinya itu. Ainul berdepan masalah injap jantung terbalik dan jantung berlubang dan kini sedang menunggu giliran untuk menjalani pembedahan di Institut Jantung Negara (IJN).

Klik untuk gambar besar

www.myartis.com / Sumber & foto: Astro Gempak & Instagram Ali Puteh

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - AINAN TASNEEM BAKAL LAHIRKAN SEPASANG KEMBAR

"Alhamdulillah Allah beri rezeki Ainan dan Ariff untuk dapat sepasang kali ni. Insya-Allah baby boy dan girl. Kami semua gembira dengan berita ni. Salsabiela pun excited sangat nak dapat dua adik.

"Yang girl boleh la teman kakaknya main masak-masak. Yang boy pula boleh teman abuya pergi solat jemaah dan main futsal okay. Tak sabarnya nak start shopping baju-baju baby! Melalui keputusan pemeriksaan, doktor cakap Insya-Allah keadaan bayi semua sihat.

"Cukup sifat dan organ dalaman pun semuanya berfungsi dengan baik. Semoga Allah jaga dan lindungi bayi-bayi ni. Amin," kata penyanyi Ainan Tasneem yang melahirkan rasa syukur apabila dia dan suaminya, Mohamad Ariffudin bakal menimang sepasang anak kembar tidak lama lagi.

Ainan atau nama sebenarnya Ainan Tasneem Redzuan, 28, berkata anak sulungnya iaitu Ainan Salsabiela yang kini berusia dua tahun sangat teruja apabila mengetahui bakal memiliki dua orang adik.

Klik untuk gambar besar

Penyanyi yang pernah popular menerusi lagu 'Aku Suka Dia' itu berkongsi gembira tersebut menerusi laman Instagram dengan memuat naik foto imbasan kandungannya. Ruang komen di perkongsian tersebut dipenuhi ucapan tahniah daripada netizen yang turut mendoakan segala urusan penyanyi itu berjalan dengan lancar.

"Terima kasih kepada semua followers yang tak jemu-jemu doakan kesihatan Ainan. Doakan juga semoga baby lahir cukup umur dan smooth delivery Insya-Allah. Ainan juga doakan pada semua yang masih menanti zuriat akan dikurniakan rezeki zuriat tak lama lagi. Aamiin Ya Rabb," ujarnya.

Untuk makluman, Ainan mendirikan rumah tangga dengan seorang jurutera iaitu Mohamad Ariffudin Mohammad Swaimi pada 7 Januari 2017 dan mereka dikurniakan seorang cahaya mata, Ainan Salsabiela, 2.

www.myartis.com / Sumber & foto: mStar & Instagram Ainan Tasneem

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU SYED DIHENTAM DESAK EBIT LEW BUKA MULUT: "ADE AMBE TAKUT, KECAMLAH SELAGI BOLEH"

"Kena kecam doh ambe (saya). Tokleh (tak boleh) usik langsung. Kuat 'back up'. Cuma ambe nak kena kabo satu benda, tentang ambe, kot terlupa, #AdeAmbeTakut (ada saya takut).

"Kecamlah selagi boleh. Sebab masing-masing ada jari-jemari untuk menaip. Kelak di akhirat hanya kita dan Allah sahaja berhadapan untuk dihitung dan dihisab," itulah tulis PU Syed berkata dia tidak takut dengan kecaman dilemparkan terhadap dirinya kerana setiap manusia boleh menulis apa sahaja namun percaya di akhirat kelak hanya Allah yang berkuasa.

PU Syed baru-baru ini telah menerima kecaman dek kerana mengeluarkan kenyataan mendesak pendakwah terkenal, Ustaz Ebit Lew membuka mulut bagi menafikan segala dakwaan panas terpalit dirinya ketika ini.

Memuat naik status di Facebook miliknya, PU Syed bagaimanapun berkata, dia tidak takut dengan kecaman dilemparkan terhadap dirinya kerana setiap manusia boleh menulis apa sahaja namun percaya di akhirat kelak hanya Allah yang berkuasa.

Klik untuk gambar besar

Semalam, PU Syed memuat naik status meminta Ebit Lew berhenti mendiamkan diri dan melakukan sesuatu mengenai segala dakwaan yang hangat diperkatakan di media sosial.

"Pendedahan demi pendedahan yang berani telah dibuat terhadap UEL (Ustaz Ebit Lew). Maka, saya minta UEL agar tampil ke hadapan dengan menafikan atau menyaman mereka yang anda anggap sebagai fitnah.

"Walaupun kes ini masih dalam siasatan polis, masyarakat khasnya followers (pengikut) anda perlu diberi pencerahan setuntasnya (tentang isu ‘panas’ yang sedang terpalit ini)," katanya.

Menerusi entri itu, PU Syed berkata dia sebolehnya enggan percaya dengan segala fitnah berkenaan namun melihatkan ramai mangsa tampil membuat laporan polis, kepercayaannya semakin mengendur.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RASA DIHARGAI - SHIHA ZIKIR IMBAU KENANGAN JADI TOP 20 AF3: "BERGENANG AIR MATA..."

Penyanyi Shiha Zikir baru-baru ini telah muat naik video di laman Instagram dan meluahkan rasa terharu selepas melihat satu rakaman video yang disunting oleh salah seorang peminat menerusi aplikasi Tik Tok.

Rakaman video tersebut telah memaparkan perjalanan Shiha atau nama sebenarnya Nurshiha Mohd Zikir dalam karier seni nyanyian yang telah bermula pada tahun 2005.

Penyanyi berusia 33 tahun ini telah memulakan karier seni nyanyian selepas terpilih untuk menyertai program realiti nyanyian Akademi Fantasia musim ketiga (AF3) namun hanya berjaya di peringkat TOP20.

"Bergenang airmata bila ada jugak orang notice kehadiran Shiha dalam industri..Dari vibrato sekilo,sampaila sekarang..Hihi..Terima kasih @raja.fazzle .. Shiha ternampk video ni di tiktok.

Klik untuk gambar besar

"Rupanya banyak lagi video Shiha yang lain yang beliau share. Terharu sungguh. Shiha masih ada dalam industri ni bukan kerana populariti tapi inilah passion Shiha & tempat Shiha untuk cari rezeki 🥲 ailebiu..

"Pssst: kat AF kena paksa pakai pink dgn akak @iedazikir_official sebab akak nak perempuankan Shiha yg boyish dulu . Dulu nk pakai heel or mekap sikit pun tak nak..haha skrg mmg asyik nk mekap je.. 😅," tulisnya menerusi hantaran di Instagram.

Imbas kembali, anak kelahiran Pulau Pinang ini semakin dikenali ramai selepas membintangi rancangan Mentor musim kelima dan merupakan protégé kepada penyanyi Allahyarhamah, Sharifah Aini pada tahun 2011.

KLIK VIDEO DIBAWAH INI UNTUK TONTON
VIDEO 1
VIDEO 2

www.myartis.com / Sumber & foto: Media Hiburan & Instagram Shiha Zikir

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KES CULIK & BULI BUAT EJA BIMBANG HANTAR ANAK KE SEKOLAH

Eja atau nama sebenarnya Siti Shahrizah Saifuddin, 43, mengakui bimbang dengan keselamatan anak perempuannya Nur Eishal, 5, yang bakal memulakan alam persekolahan darjah satu pada September depan di sebuah sekolah swasta.

Menurut Eja, kes-kes berkaitan penculikan dan buli yang sering menjadi tajuk berita akhbar membuatkan dia lebih berhati-hati untuk melepaskan satu-satu cahaya matanya itu.

Klik gambar untuk size besar

"Dia (Nur Eishal) baru sahja menjalani ujian penilaian untuk menduduki darjah satu di sebuah sekolah swasta dan Insya-Allah kalau lulus dia akan memulakan persekolahan darjah satu pada September ini.

"Tipulah kalau kata saya tidak bimbang, melepaskan dia ke alam persekolahan merupakan satu kebimbangan besar buat saya terutama apabila terlalu banyak kes-kes tentang penculikkan dan buli di sekolah," ujar Eja dipetik sebagai berkata.

Kerana bimbang akan keselamatan anaknya, Eja telah memastikan sekolah dan kawasan persekitaran sekolah anaknya itu selamat dari risiko kes penculikan dan buli pelajar.

Dia kini meletakkan tanggungjawab terhadap anaknya itu sebagai keutamaan dalam aktiviti kehidupannya.

"Banyak aspek yang saya fikirkan sebelum buat keputusan untuk hantar dia di sekolah mana, saya pastikan sekolah itu bagus dan kawasannya selamat.

"Anak saya adalah kepentingan utama dan saya tidak akan memilih perkara yang lain selain anak dan saya kembali ke dunia lakonan pun selepas berjanji dengan suami untuk memberi keutamaan pada anak kami," jelasnya.

Ini kerana Nur Eishal merupakan harta yang paling berharga yang diamanahkan kepadanya.

Mengenai kerjaya lakonan pula, Eja berkata, dia hanya menerima tawaran berlakon telefilem berbanding drama episod berikutan masa penggambaran yang lebih singkat.

Tambahnya, dia juga memilih skrip yang benar-benar sesuai dan memberi kesan kepada masyarakat sahaja.

Sumber: mStar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ZALIF SIDEK NAFI MENGAMUK SAKAN DI AIRPORT

Pelakon filem Papa, I Love You... Zalif Sidek, 31, menafikan gosip bahawa dia kononnya ada mengamuk sakan di sebuah lapangan terbang dalam negeri. Tambahnya, dia rasa terkejut dengan dakwaan yang dilemparkan terhadap dirinya itu.

Sehubungan itu, Zalif menyifatkan perkara itu sebagai tuduhan melampau dan merasakan seakan-akan penulis berkenaan mempunyai isu peribadi terhadapnya kerana saiz tubuh serta kisah silamnya turut diheret sama.

"Saya terkejut apabila timbul gosip sebegini kerana wartawan itu tiada inisiatif mengesahkan cerita itu daripada mulut saya sendiri walhal saya boleh dihubungi bila-bila masa. Kalau ikutkan ada rakan yang menyarankan saya menyaman pihak terbabit namun jika boleh saya mahu menyelesaikannya secara baik.

"Saya memahami tugas wartawan yang mencari berita tetapi jenis sebegini belum pernah saya jumpa tambahan pula saya juga mempunyai hubungan baik dengan editornya.

"Secara logiknya, mana mungkin seorang manusia waras, saya ingin membuat onar di tempat awam. Saya tidak meninggikan suara langsung inikan pula mengamuk.

"Hanya salah faham berlaku apabila staf di bahagian kaunter tersalah beg tetapi diselesaikan secara baik," ujarnya dipetik sebagai berkata kepada BH online.

Untuk info, Zalif berkata demikian sebagai mengulas mengenai cerita di ruangan pojok hiburan sebuah akhbar tempatan yang diterbitkan pada Selasa lalu yang menuduhnya 'buat perangai'. Malah wartawan itu juga melabel dirinya sebagai 'sendu' tanpa mengetahui perkembangan terbaharu serta membuka aib mengungkit kisah percintaan lalu.

Foto: Zalif IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"SIAPA ANDA UNTUK MENILAI... BIAR KERJA TUHAN" - NATASHA HUDSON

"Masyarakat menghakimi saya melalui niqab atau tidak. Saya akan memakainya bila saya rasa perlu. Apa yang saya buat ini adalah atas keizinan suami bukannya keizinan anda.

"Jadi fikirlah, bukan anda yang berdepan dengan kesannya," ujar pelakon Natasha Hudson yang menjelaskan dia membuka niqab atau purdah selepas mendapat keizinan suaminya iaitu Noor Nashriq Sekarnor.

Natasha, 36, yang berkahwin dengan ahli perniagaan dari Kelantan pada 8 Disember 2018 itu meminta netizen tidak membuat penilaian terhadapnya berdasarkan pemakaian tersebut.

Klik untuk gambar besar

Pada pagi Khamis, Natasha memuatnaik foto dan memberitahu dia tidak lagi menggunakan niqab selepas berkahwin. Pelakon drama 'Puisi Indah Si Pari-Pari' itu, mula memakai niqab sekitar tahun 2016.

Dalam pada itu, tambah Natasha, tiada siapa yang berhak menilai seseorang melalui pakaian kecuali tuhan.

Dia juga meminta orang ramai tidak mengajarnya tentang agama, berikutan dia juga mempunyai sumber rujukan dalam hal itu.

"Semua orang harab bertenang, perjalanan kehidupan anda dengan saya berbeza. Siapa anda untuk menilai pemakaian yang saya pakai? Biar kerja tuhan. Jangan ajar saya tentang agama kerana saya juga ada rujukan," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELAMAT JALANI PEMBEDAHAN JANTUNG KETIGA - HUNNY MADU SEDIH LIHAT PARUT DI DADA ANAK

Pada Selasa lalu, anak kedua kepada penyanyi dan pengacara Hunny Madu iaitu Adam Musa telah menjalani pembedahan jantung buat kali ketiga. Hunny menerusi laman Instagram miliknya meluahkan rasa lega pembedahan anak lelakinya itu berjalan lancar.

Hunny atau nama sebenarnya Hani Farhana Mohd Hatim, 38, berkata, Adam berada dalam keadaan stabil selepas tiga hari ditempatkan di Unit Rawatan Rapi (ICU) Institut Jantung Negara (IJN).

"Adam sudah stabil tetapi semalam masih demam. Sistem imum tubuhnya perlu 'bekerja' lebih dan kini berada dalam mood tidak berapa baik. Adam seorang kanak-kanak yang berani.

"Saya perlu memberi kredit kepada keberaniannya itu sebanyak 1,000 kali setiap hari. Perjalanan ini tidak mudah. Bibirnya juga bengkak kerana dia menggigit bibirnya. Melihat keadaan parut di dadanya juga membuatkan air mata saya mengalir," katanya.

Klik untuk gambar besar

Hunny turut memaklumkan Adam yang mempunyai masalah jantung yang dihadapi Adam sejak dia dilahirkan. sudah dipindahkan ke High Dependency Unit (HDU) selepas tiga hari dipantau di ICU.

Dalam pada itu, Hani turut memuji keberanian anaknya yang berusia lima tahun itu dan menganggap perjalanannya bukan perkara mudah da sebagai seorang ibu hatinya luluh apabila melihat parut pembedahan pada bahagian dadanya anaknya selain bibirnya menjadi bengkak.

Tambah Hunny, bukan mudah bagi mana-mana ibu bapa untuk melihat keadaan anak mereka yang terlantar sakit apatah lagi ditempatkan di wad ICU.

Pun begitu, penyanyi itu lega apabila diberitahu keadaan Adam semakin stabil dan menyifatkan berita itu seolah-olah satu beban sudah hilang daripada bahunya.

"Syukur Alhamdulillah, akhirnya saya boleh tersenyum. Saya merasakan separuh daripada beban saya sudah hilang kerana tiga hari lepas saya banyak menangis melihat Adam berada di ICU.

"Terima kasih untuk semua yang mendoakan Adam. Terima kasih juga kepada mereka yang menghantar DM (mesej peribadi) memberikan ucapan manis buat anak saya," tuturnya.

Adam sebelum ini disahkan menghidap penyakit jantung kompleks dipanggil Double Inlet Left Ventricle sejak dilahirkan pada Disember 2017. Ketika berusia tujuh bulan, Adam dimasukkan ke IJN bagi menjalani pembedahan Stent PDA buat kali kedua.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


39 GAMBAR - MAJLIS AQIQAH, CUKUR JAMBUL & BIRTHDAY ANAK EIRA & AZAD

Semalam pasangan Eira Syazira dan Azad Jazmin telah mengadakan majlis aqiqah dan cukur jambul buat anak kedua mereka, Amiesya Leann Rose.

Selain majlis tersebut, pasangan ini turut mengadakan sambutan ulangtahun kelahiran yang ke-4 buat anak sulung mereka, Ammara Sofea Rose.

Untuk makluman, anak kedua Eira dan Azad ini dilahirkan secara pembedahan pada 31 Disember 2016.

Majlis yang diadakan secara sederhana itu telah dihadiri oleh ahli keluarga dan teman rapat pasangan ini.

Klik untuk gambar besar
MAJLIS AQIQAH & CUKUR JAMBUL ANAK KEDUA EIRA & AZAD

SAMBUTAN HARI LAHIR YANG KE-4 ANAK SULUNG EIRA & AZAD

Foto Eira Syazira IG & @dzfariqphotography, @ezza.syuhada & @amandapictures.co

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


GARA-GARA DISAMUN 4 PEROMPAK - EJA MASIH TRAUMA, SUSAH TIDUR

Akibat dirompak empat penyamun menggunakan parang baru-baru ini, Siti Shahrizah atau Eja mengalami trauma hingga sukar untuk tidur. Kejadian samun itu berlaku di hadapan kediaman Noryn Aziz malam Rabu lalu selepas menghadiri majlis baby shower artis terbabit.

"Alhamdullah, baru semalam saya dapat tidur dan merehatkan diri kerana terus terang saya masih trauma dengan kejadian  itu.

"Bayangkan, perompak itu telah menghalakan parang ke muka saya dan menjerit supaya memberikan beg tangan saya dan kawan-kawan saya yang lain.

"Eishal yang turut terbabit dengan kejadian itu juga telah mengalami demam panas pada malam kejadian. Apatah lagi ini kali kedua dalam hidup saya yang pernah terbabit dengan kejadian rompakan seperti ini," ujar Eja dipetik sebagai berkata.

Majlis baby shower Noryn Aziz

Difahamkan, Eja dan dua lagi rakannya kerugian sejunmlah RM20,000 selepas tas tangannya yang mengandungi beberapa barangan berharga, wang ringgit termasuk dua telefon bimbit dan juga iPad dilarikan perompak.

"Bagi saya, mengapa mereka begitu tergamak membuat perkara ini kepada kami terutama sekali kanak-kanak kecil.

"Apatah lagi sekarang ini adalah bulan Syawal dan yang melakukannya itu adalah masyarakat daripada bangsa kita juga. Saya sangat sedih," tambahnya yang sudah membuat laporan polis.

Noryn - tunggu masa untuk bersalin

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ANAK JATUH DI TANGGA TEMPAT 'KELIBAT' MUNCUL - EZZATY BERANG, BERI 'AMARAN'

"Insiden terbabit berlaku sekitar jam 8 malam dan ketika itu, suami sedang menonton televisyen di ruang tamu. Kami tidak tahu bagaimana Harum boleh berada di kawasan itu sebelum terjatuh hingga gusinya berdarah. Saya jadi berang dan memberi 'amaran' kepada makhluk itu kerana ia seperti mengganggu anak saya.

"Jika sebelum ini kelibat kelihatan di tangga ketika bergambar bersama Harum, kali ini dia terjatuh pula di tempat yang sama," demikian ujar pelakon Ezzaty Abdullah yang berdepan detik cemas apabila anaknya perempuannya, Harum Dahlia, jatuh di tangga sehingga mengalami pendarahan pada bahagian gusi.

Lebih merisaukan dirinya apabila kanak-kanak berusia setahun lima bulan itu jatuh di tempat sama yang menyaksikan kemunculan 'kelibat' ketika foto bersama Harum dirakam, penghujung tahun lalu. Menceritakan kembali detik berkenaan, Ezzaty berkata, entah bagaimana Harum boleh bermain sendirian di tangga ketika dirinya sedang memasak, baru-baru ini.

Klik untuk gambar besar

Pada Disember lalu, isteri kepada pelakon Azwan Kombos itu berdepan pengalaman mistik apabila foto bersama anak yang dikongsi di InstaStory turut dikatakan 'merakamkan' beberapa kelibat di belakang mereka. Ezzaty turut berkata, kejadian berkenaan membuatkan dirinya lebih berani dan tidak hanya bergantung kepada suami.

"Alhamdulillah, selepas kejadian lima bulan lalu itu, kami tidak lagi diganggu. Biarlah jika ia hendak menumpang, asalkan tidak mengacau kita yang berada di rumah," katanya yang kini menjadi wajah kepada produk antipenuaan, Vermillion, yang mengandungi ekstrak bunga ros untuk kesegaran berpanjangan.

Berkongsi mengenai perkembangan terkini dirinya pula, Ezzaty memaklumkan dia kini sibuk mengendalikan spa yang dinamakan dengan nama puteri kesayangannya, Harum, di Bukit Jelutong, Shah Alam. Menurutnya, dia berjinak-jinak dalam perniagaan sebagai pelaburan untuk masa hadapan.

"Jujurnya, saya tidak mempunyai pengalaman menguruskan spa, namun bersama bantuan seorang rakan, impian membuka Harum terlaksana juga. Saya bersyukur kerana setiap hari kami menerima pelanggan baharu, selain kunjungan mereka yang pernah mendapatkan khidmat pusat penjagaan diri ini.

"Saya menceburkan diri dalam perniagaan sebagai pelaburan untuk masa hadapan. Saya kena terima hakikat, suatu hari nanti rezeki dalam lakonan mungkin tidak lagi selebat sekarang. Apa pun, buat waktu ini bidang lakonan masih menjadi keutamaan kerana minat saya lebih ke arah itu,” kata Ezzaty.

www.myartis.com / Sumber & foto: Berita Harian, Instagram Ezzaty Abdullah, Azwan Kombos & Harum Dahlia

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ELVINA TRAUMA LELAKI MUNCUL IG LIVE TUNJUK 'ANU'

Malam tadi, pelakon Datin Elvina Mohamad, 26, telah melepas rindu bersama rakan-rakannya menerusi siaran langsung Instagram (IG). Namun kegembiraan Elvina nampaknya bertukar mimpi ngeri selepas seorang pengikut lelaki 'terlepas' masuk sebelum menunjukkan kemaluannya dalam sesi itu.

Elvina atau nama sebenarnya Norzalina Mohamad berkata, insiden itu berlaku selepas rakannya tersilap menerima masuk individu terbabit ke dalam perbualan mereka.

"Pada yg tanya apa yang terjadi tadi, so cerita dia mcm ni, one of my friends ajak El live, saja nak lepas rindu sebab dah lama tak jumpa.. Maklum la kan during pandemic ni, social media tempat kita nak lepas rindu, stay connected with everyone.. Unfortunately for us, lain pulak yg jadinya!

"One of our friends comment minta nak join live jadi Zawa pun accept request dari dia. Tak sangka yg masuk adalah org lain, individu yang tak bertanggungjawab yang hack live kami dengan menunjuk kan A** dia!!" katanya.

Klik untuk gambar besar

Elvina berkata, dia masuh terkejut dengan apa yang berlaku dan menasihatkan sesiapa yang membuat sesi siaran langsung di media sosial supaya berhati-hati.

Selain menyarankan semua berhati-hati, pelakon drama 'Takdir Yang Tertulis' itu turut berpesan supaya individu terbabit hentikan perbuatan sebegitu.

"Ya Allah masih terkejut dengan apa yang terjadi tadi. Jadi kepada sesiapa yang rajin buat live lately ni please beware and becareful, sbb El dpt info ini bukan kali pertama individu tersebut hack live orang..

"*Kepada individu yang tak bertanggungjawab tersebut, social media ni bukan tempat utk melepaskan nafsu ya, please la stop buat benda tak senonoh tu!! Engkauuu dah kenapa!! Dah gila S** sangat ke pun!! Geram pulak kita!!" ujarnya.

Menerusi video sewaktu insiden yang dikongsi Elvina, dia bersama dua rakannya rancak berborak sebelum menerima masuk seorang individu. Sebaik pengikut itu menunjukkan kemaluannya, mereka jelas terkejut besar sebelum tamatkan sesi 'live' terbabit.

"Ok lah El nak tenangkan diri jap yang masih terkejut ni. Nak pergi sanitize mata dengan Dettol. Sebab dah tertengok *** yang ***** tadi! Adoiii laaa! Nightmare & TRAUMA!!

"P.s, kalau korang perasan expression El dengan Bella lambat sbb connection slow. Yang kelakar dua-dua muka excited ingat kan our friend skli APOOO!! #LiveGoneWrong #VideoRecordedByOneOfMyFollowers," tulisnya lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HARINI DALAM SEJARAH, SETELAH 20 TAHUN PENANTIAN... DAPAT BERAYA DENGAN SATU FAMILY" - ANAK SULUNG DIDIE ALIAS

"20 years later.. 🤍. Siapa sangka, dulu terpaksa ambik turn nak beraya dengan mamy ke ayah dulu eh. Nak kena jaga hati dua dua walaupun ada yg terasa. Impian semua anak anak dari "broken family" utk satukan mak dan ayah mereka. Mungkin nampak mcm broken family utk semua, tapi bagi kiteorg love & care dari mamy ayah dua dua kiteorg dapat walaupun dorang tak together.

"Walaupun stigma org tentang broken family ni kata anak-anak akan terabai lah, anak anak memberontak, anak-anak tak cukup kasih sayang. It may be broken to some, but not to us. Thank you mamy ayah daddy sebab selalu ingat kan kakak & adik2 tentang tanggungjawab kiteorg dgn mak ayah. Never once kiteorg rasa kiteorg dari broken family. We're still a family but not together je.

"Tapi harini dalam sejarah, setelah 20 tahun penantian, kakak & adik2 dapat beraya dengan satu family 🥹 priceless! and we should hold on to this moment forever. Terima kasih sbb buat anak anak happy. Terima kasih sebab buat semua ni utk kiteorg. Kiteorg tak mintak banyak, tapi saat ni yg kiteorg tunggu dari tahun 2002 sampai harini.

Klik untu gambar besar

"Eh terpanjang pulak tp percayalah, mak ayah mungkin boleh bercerai, tapi bukan mak ayah dan anak anak. Jangan putus harapan, jangan putus doa," demikianlah tulis anak sulung kepada pelakon dan usahawan Didie Alias iaitu Nur Dhaniyah Mohd Ridzuan yang meluahkan rasa syukur dan gembira apabila dapat meraikan Syawal bersama kedua ibu bapa buat pertama kali selepas ibunya berpisah dengan pelakon Ridzuan Hashim pada tahun 2002.

Perkongsian pemegang Ijazah Sarjana Muda Teknologi Multimedia dalam Reka Bentuk Multimedia Interaktif menerusi laman Instagram miliknya awal Mei lalu itu telah mencuri perhatian ramaia yang rata-rata meluahkana rasa sebak.

Ibu kepada dua cahaya mata itu juga turut berterima kasih kepada kedua orang tuanya atas kenangan paling berharga itu. Melihat pada foto yang dikongsikan, kesemua ahli keluarga dilihat mengenakan persalinan senondon dalam rona biru cair.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO & KATA-KATA SEDIH - MIA AHMAD SAHKAN KEGUGURAN

Nampaknya impian Mia Ahmad, 29, dan suaminya penjaga gol Johor Darul Takzim (JDT), Izham Tarmizi ingin menimang cahya mata pertama tidak kesampaian apabila pelakon itu mengesahkan dirinya mengalami keguguran.

Bagaimanapun, Mia yang kini sedang bercuti di London belum bersedia untuk berkongsi berita sedih tersebut kepada umum.

"Ya, betul saya keguguran. Tapi bila, kenapa dan lain-lain soalan lagi saya tidak dapat kongsi buat masa sekarang. Maaf ya," ujarnya ketika diminta mengulas tentang beberapa foto dan kata-kata sedih yang dimuatnaik di laman sosial.

Selain itu, salah satu gambar suaminya mendapat perhatian ramai apabila Mia memberitahu dia tidak dapat menolak qada dan qadar Allah.

Klik untuk gambar besar

Malah, dia turut muatnaik sebuah video yang memberitahu produk kesihatan yang diambilnya itu bukan sahaja bagus kepada wanita lepas bersalin tetapi juga untuk individu yang mengalami keguguran sepertinya.

Dalam pada itu, Mia mengucapkan terima kasih kepada peminat yang mendoakan yang terbaik buat dia dan suami.

"Cakap yang baik-baik, bahagian masing-masing dan ini bahagian kami. Kepada yang mendoakan, terima kasih. Semoga kebaikan juga yang Allah balas," katanya.

Mia atau nama sebenar Shamiha Ahmad Baderi dan Izham, 26, berkahwin pada 13 Januari 2017 di Taiping, Perak.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


4 GAMBAR - RAGAM HANEZ SURAYA BERCUTI DI SINGAPURA

Gambar menarik Hanez Suraya makan angin di Singapura bersama rakan-rakannya. Bagaimanapun, tiga gambar Hanez itu kami ambil melalui Instagramnya, manakala yang satu lagi kami 'cilok' di laman sosial yang lain. Heh.

Jom tengok!

Klik Gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


ISU TAK UNDANG BAPA - LEUNIEY RASA KECEWA

Leuniey Natasha, atau nama sebenarnya Nur Eilunie Natasha, 21, rasa kecewa dan terpukul apabila timbulnya tuduhan yang beliau mengabaikan bapa kandungnya. Tambah-tambah apabila isu tersebut timbul menjelangnya hari bahagia bersama penjaga gol kebangsaan, Khairul Fahmi Che Mat (Apek), 23, esok.

Menurut model iklan minyak wangi SimplySiti itu, perkara tersebut seharusnya tidak berlaku memandangkan ia adalah masalah dalaman keluarga. Sehubungan itu Leuniey amat terkejut apabila didakwa bapanya, Jaafar Mohamad, yang beliau tidak dijemput menghadiri majlis pernikahannya nanti.

Klik untuk imej besar...

"Saya terkilan dengan kontroversi yang tidak sepatutnya menjadi tatapan ramai.

"Tetapi saya cuma anggap hal itu berlaku kerana ayah mungkin terlalu beremosi pada ketika itu. Mungkin juga dia inginkan perhatian daripada saya sebagai seorang anak, entah saya tidak pasti.

"Apa-apa pun, perkara ini benar-benar buatkan saya kecewa kerana banyak lagi urusan perkahwinan yang perlu diselesaikan," katanya kepada media semalam.

Untuk info, kontroversi timbul berikutan dakwaan Jaafar yang beliau terkilan kerana tidak diundang ke majlis pernikahan anaknya sendiri iaitu Leuniey dengan Apek.

Paling menyedihkan katanya, dia tidak dapat menyaksikan majlis akad nikah Leuniey yang bakal berlangsung di Pasir Pekan, Tumpat, Kelantan.

Terdahulu, Leuniey menjelaskan yang dia telah bertemu dengan Jaafar pada selasa lalu, namun mereka berdua dakwanya tidak membangkitkan isu tersebut.

"Kami ada berjumpa, tetapi masing-masing tidak buka cerita pun tentang kenyataan ayah itu. Biarlah.

"Saya tidak mahu perkara itu menjadi bebanan dalam keluarga. Saya anggap ia sebagai dugaan kami sekeluarga," ujar Leuniey.

Harapan kita, moga pernikahan Leuniey dan Apek esok jam 9.00 pagi akan berjalan lancar tanpa sebarang masalah. Bak kata pepatah, Bulat air kerana pembentung, bulat manusia kerana muafakat. Tak gitu?


MUAT NAIK FOTO SYATILLA POSE PEGANG 'PAYUDARA' - NETIZEN SURUH SAM PADAM

Pelakon Shaheizy Sam kembali menjalani rutin hariannya seperti biasa sebaik sahaja selesai menjalani kuarantin 14 hari selepas membantu abang iparnya berkempen di PRN Sabah baru-baru ini.

Menerusi perkongsian di laman Instagram, Sam ada memuat naik gambar bersama isterinya, pelakon Syatilla Melvin dan memaklumkan bahawa mereka sedang menyiapkan content terbaru untuk saluran YouTube mereka, SamTillaTV.

Namun gambar yang dikongsikan oleh Sam itu mengundang rasa kurang senang netizen yang melihatnya dimana gambar itu memaparkan Syatilla seolah-olah sedang memegang payudara.

Klik untuk gambar besar

Kata netizen, mungkin Syatilla tidak berniat sebegitu namun gambar itu boleh menimbulkan fitnah. Malah, ramai netizen menasihatkan Sam supaya memadam gambar berkenaan.

Bagaimanapun, menerusi hasil pemerhatian gambar tersebut masih lagi ada di Instagram Sam dan seolah pelakon itu tidak endah dengan apa yang diperkatakan netizen.

Dalam pada itu, ada netizen mendakwa foto tersebut sengaja dimuat naik untuk mencetuskan kontroversi dan untuk meraih perhatian semata-mata.

www.myartis.com / Sumber & foto: Rotikaya, Cari Forum, Instagram Shaheizy Sam & Syatilla Melvin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIHENTAM PEROSAK BAHASA ARAB - INI PERJELASAN BAZLI UNIC

Anggota kumpulan nasyid UNIC, Bazli Hazwan menerusi laman Instagram telah tampil menjelaskan situasi sebenar kepada pengikutnya selepas menerima kritikan hebat berhubung menyanyikan lagu cover Deen Assalam.

"Semalam UNIC di hentam teruk di Facebook (FB) dan di tambah oleh komen yang lain seakan membakar keadaan. Katanya Bahasa arab UNIC dalam lagu Deen Assalam perosak bahasa arab tulen, baris banyak salah, sebutan salah.

"Di datangkan hujah-hujah nahu pula. Berat betul salahnya tu. Katanya lagi mengharap UNIC yang belajar tinggi agama boleh betulkan bahasa sekali perosak bahasa.

"Sepatutnya adik kena munculkan di media sosial perbetulkan makhraj tajwid baris nahu awal-awal lagi komen kat nisa sabyan sewaktu lagu viral lagi. Ni bila unic dah keluarkan baru nak jadi hero.

"Patutnya adik kau buat video santai up di fb dan ig ajar bahasa arab pada seluruh Malaysia dan Indonesia ajar nahu yang betul. Buat comparison bahasa ami dan nahu. Tak semua orang berpeluang belajar bahasa. Silap-silap video ko lagi viral. Sebab lagu tengah viral. Dapat saham ko dik.

Klik untuk gambar besar

"Syeikh kareem sendiri yang semak dan guide UNIC, beliau dari kecik membesar di tanah arab dik. UNIC anggap lagu bahasa arab dan lagu nasyid sejati macam ni sekian lama susah nak masuk dalam jiwa masyarakat kita dik.

"Ya jika UNIC ada salah itu kelemahan kami. Tak semua orang pandai Arab Tulen. Mudahkanlah mereka. Railah mereka. Anggaplah ini satu kejayaan kita sampai satu mesej dakwah. Jgn kita rumitkan keadaan. Kalau Quran lain la, UNIC pun syadid bab quran

"Macam ni la dik, kalau betul nak jadi hero, ko tolong wat parodi Syantik, Hajat Hael Husaini, Keke Challenge dalam bahasa arab. Insya Allah UNIC sendiri yang akan nyanyi. Kita kerjasama. Orang nak degar tu versi bahasa arab. Baru betul dakwah disitu! Bukan saling cari salah," tulisnya.

Sehingga kini, video cover yang dilakukan oleh Unic bersama Abdul Karim Al-Makki ini sudah ditonton lebih 161,000 serta menjadi trending nombor enam di Youtube.

www.myartis.com / Sumber: Instagram Bazli UNIC

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAHNIAH - AINAN TASNEEM & SUAMI SELAMAT TIMANG ANAK SULUNG

Pada jam 7.12 pagi semalam, penyanyi Ainan Tasneem telah selamat melahirkan anak sulung iaitu seorang bayi perempuan. Ainan mengesahlan berita gembira itu menerusi akaun Instagram (IG) peribadinya.

Penyanyi lagu 'Aku Suka Dia' itu bersyukur kerana bayinya dilahirkan dengan selamat dan sihat seberat 2.91 kilogram (kg).

Isteri kepada Mohamad Ariffudin Mohammad Swaimi itu memberitahu melahirkan bayinya secara normal dan proses kelahiran itu berjalan dengan mudah.

"Bismillahirahmanirahim... Alhamdulillah.. Segala puji bagi Allah Tuhan Semesta Alam.. Syukur pada Allah di atas nikmat kelahiran yang diberikan ini.

"Alhamdulillah Ainan telah selamat melahirkan seorang bayi perempuan pada pagi hari jumaat yang mulia ini.

Klik untuk gambar besar

"Ainan bersalin secara normal dan bayi selamat keluar dari rahim ini tepat pada pukul 7.12 pagi tadi dalam keadaan yang sihat dengan berat 2.91 kg.

"Terima kasih diatas berkat doa kalian semua, proses kelahiran ini berjalan dengan mudah sekali. Semoga anak ini menjadi anak yang solehah dan penyejuk mata ummi dan abuyanya, Aamiin Allahumma Aamiin.. Terima kasih semua," tulisnya.

Rata-rata pengikut IGnya mengucapkan tahniah dan mendoakan agar Ainan dan bayinya sihat selalu.

Untuk makluman, Ainan berkahwin pada Januari tahun lalu dan penyanyi itu mengambil keputusan untuk mengundurkan diri dari bidang seni selepas berkahwin.

www.myartis.com / Sumber: Ainan Tasneem IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"TIADA DISKRIMINASI..." - LANA BERSYUKUR SUAMI SOLAT JUMAAT TANPA PENJARAKKAN SAF

"Hari ni (semalam) suami dapat menunaikan solat Jumaat berjemaah dekat Masjid Hamzah di Clearwater... Alhamdullilah, dengan izinNya, masjid ini hanya beberapa minit saja dari tempat tinggal kami. Surprisingly ramai umat islam menunaikan solat Jumaat dan semasa kami solat Jumaat, saf di sini tidak ada penjarakkan sama seperti saf sebelum wujudnya covid dan tiada diskriminasi yang dikenakan untuk memasuki masjid ini.

"Masyallah... thank you Allah," tulis pelakon Lana Nodin menerusi satu perkongsian di laman Instagram diamana dia mengakui lebih selesa berada di negara di kelahiran suaminya itu di Amerikat Syarikat (AS, apatah lagi mempunyai kebebasan serta tiada diskiriminasi.

Umum mengetahui, minggu lalu Lana berkongsikan mereka sekeluarga sudah selamat tiba di Amerika Syarikat. Terbaru, Lana memuat naik video suaminya menunaikan solat Jumaat di masjid berdekatan kediamannya tanpa ada lagi penjarakan sosial.

Klik untuk gambar besar

Dalam entri tersebut, Lana meluahkan rasa syukur tiada diskriminasi apabila suaminya boleh sahaja menunaikan solat di masjid serta tiada penjarakan saf. Dalam pada itu, Lana turut mendoakan agar urusan keluarga, rakan-rakan dan seluruh rakyat Malaysia dipermudahkan lebih-lebih lagi ketika musim pandemik ini.

Terdahulu, Lana menafikan dirinya anti vaksin namun menunggu vaksin yang dihasilkan betul-betul selamat untuk digunakan kerana ia masih dalam proses ujian klinikal.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


13 GAMBAR - SEKITAR MAJLIS DOA SELAMAT & KESYUKURAN AWAL ASHAARI

Gambar majlis doa selamat dan kesyukuran yang diadakan oleh Awal Ashaari selepas dia terselamat apabila terlibat dalam kemalangan 29 Mac lalu. Ia telah diadakan kelmarin di Marhaba Restaurant, Publika.

Selain ahli keluarga dan rakan-rakan artis, turut hadir sebagai jemputan ialah anak-anak Tahfiz Al-Mustaqim, Paya Jaras, Selangor.

Bagaimanapun, menurut Awal, buat masa ini dia tidak boleh memandu kenderaan lagi kerana masih belum pulih. Berikutan itu, dia kemungkinan akan mencari pemandu bagi memudahkannya ke mana-mana.

"Ia adalah atas nasihat doktor," ujarnya ringkas.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI SELAMAT BERSALIN - SYUK BALAS SELAMAT TIMANG PUTERI KEDUA

"Alhamdulillah... Syukur kerana semuanya berjalan dengan lancar biarpun sebenarnya kami ke hospital untuk pemeriksaan akhir bersama doktor pada pagi Jumaat. Kami dimaklumkan ketika itu, isteri sudah menunjukkan tanda hendak bersalin.

"Perjuangan isteri kali ini lebih dirasai kerana dia tidak mengambil epidural, namun saya setia di sisinya ketika di bilik bersalin. Proses kelahiran kali ini juga lebih mudah berbanding anak sulung. Isteri dan anak kini sudah pulang di rumah kerana kedua-dua berada dalam keadaan sihat.

"Malah, ibu mentua juga datang dari Sabah bagi menjaga isteri sepanjang tempoh berpantang," kata penyampai radio Hot FM, Shuk, 33, yang selamat menimang cahaya mata perempuan seberat 2.7 kilogram, kira-kira jam 3.05 pagi semalam.

Klik untuk gambar besar

Shuk atau nama sebenarnya Mohammad Shukri Mohamed Sahar berkata, biarpun isterinya, Rossalennah Natassyiah Asshaferah, bersalin tiga minggu lebih awal daripada tarikh jangkaan, dia bersyukur kerana kedua-duanya berada dalam keadaan baik.

Shuk dan Rossalennah atau Sera mendirikan rumah tangga pada 20 Disember 2015 di Kampung Ulu Sapi, Beluran Sandakan, Sabah. Sebelum ini, mereka turut dikurniakan cahaya mata perempuan, Nur Qurratu Ain, yang kini berusia dua tahun. Mengenai pemilihan nama untuk si kecil, anggota kumpulan Balas berkenaan menjelaskan dia masih buntu berhubung perkara itu.

"Isteri memberikan tanggungjawab kepada saya untuk mencari nama buat cahaya mata kedua kami. Memandangkan isteri bersalin tiga minggu lebih awal daripada tarikh jangkaan, saya jadi buntu kerana belum lagi jumpa nama bersesuaian. Mungkin saya akan mengambil pendekatan memadankan nama beberapa rakan selebriti terdekat buat anak kedua saya ini," ujarnya sambil berseloroh.

www.myartis.com / Sumber & foto: Berita Harian, Instagram Hot FM & Instagram Syuk Sahar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PRODUK QU PUTEH BERACUN - MALAYSIA & BRUNEI HARAMKAN PENJUALAN

Dua produk keluaran syarikat kosmetik jenama terkenal Vida Beauty Sdn. Bhd. (Vida Beauty) milik usahawan terkenal, Datuk Seri Dr Hasmiza Othman atau lebih dikenali sebagai Datuk Seri Vida yang pernah menjadi penaja utama Gegar Vaganza 2, telah diharamkan penjualannya oleh Malaysia serta Brunei.

Dua produk yang dimaksudkan adalah produk Qu Puteh Whitening Pro 9 dan Qu Puteh Whitening UV Block. Ini kerana produk berkenaan didakwa mengandungi bahan-bahan yang berbahaya.

Produk Qu Puteh Whitening Pro 9 dan Qu Puteh Whitening UV Block dikesan mengandungi paras merkuri yang berbahaya kepada kesihatan manusia.

Pengharaman itu dibuat selepas Biro Pengawalan Farmaseutikal Kebangsaan (BPFK) mendapati produk tersebut mengandungi bahan racun berjadual yang boleh mengakibatkan kerosakan kepada buah pinggang dan sistem saraf, mengganggu perkembangan otak kanak-kanak yang masih kecil atau yang belum dilahirkan jika digunakan dalam tempoh yang lama.

Dalam pada itu, Kementerian Kesihatan Brunei menerusi akhbar The Brunei Times turut mengharamkan dua produk keluaran syarikat tersebut.

Selain itu, Brunei turut mengharamkan produk kapsul Chantique Beauty Slimming Herbal kerana didapati mengandungi spironolactone yang boleh menyebabkan kelesuan, kekeliruan, mengantuk, pening, rasa tidak selesa pada payu dara dan menyebabkan ia besar, haid tidak teratur, kejang, keguguran rambut serta ruam kulit.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MUATNAIK FOTO BERSAMA - IKHLAS JALIL MENGAKU RAPAT, LAMA MINAT BAKAT ZULIN AZIZ

Pelakon Ikhlas Jalil telah menerima pelbagai komen daripada pengikut yang mahukan kepastian mengenai status hubungannya dengan Zulin Aziz, gara-gara memuat naik foto bersama di laman Instagram. Menjawab persoalan tersebut, Ikhlas berkata mereka tidak mempunyai sebarang hubungan istimewa dan menganggap Zulin sebagai rakan seperjuangan dalam industri.

"Sejujurnya, tak ada sebarang hubungan istimewa pun... kami kawan-kawan sahaja dan saya pun dah lama kenal dia cuma semakin rapat bermula Ramadan lalu. Saya memang dah lama minat dia, maksud saya minat bakat dia serta keunikan dia, saya dah anggap dia macam idola dalam industri seni ini...

Sehinggalah baru-baru ini kami berpeluang buat content video bersama. Untuk memasuki fasa baharu perhubungan itu saya rasa masih jauh... kalau betul bercinta, saya mesti mengaku, takkan nak sorok pula kan?" katanya.

Klik untuk gambar besar

Sebelum itu, menerusi Instagram, Ikhlas memuat naik beberapa keping foto bersama Zulin sehingga mengundang pelbagai spekulasi daripada peminat. Rata-ratanya mendoakan supaya mereka menjadi pasangan kekasih dan menamatkan zaman bujang secepat mungkin.

Menyedari komen yang ditinggalkan oleh pengikut itu, Ikhlas atau nama sebenarnya Hizatul Ikhlas Abdul Jalil, 28, berkata dia lebih selesa meletakkan soal jodoh sebagai ketentuan daripada Allah: "Soal jodoh saya memang serahkan pada Allah, kalau orang doakan benda baik, tak salah kita aminkan sahaja.

"Tapi buat masa ni jodoh itu masih belum jumpa, jadi sekarang ini saya follow the flow sahajalah! Kalau tanya bila nak kahwin, dari dulu lagi saya dah pasang impian itu tapi... itulah belum jumpa calon sesuai lagi," ujarnya.

www.myartis.com / Sumber & foto: mStar, Instagram Zulin Aziz & Ikhlas Jalil

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FAUZI & LISDA BATAL SAMAN KERANA TAKUT?

Berani kerana benar, takut kerana salah!

Demikian kemungkinan anggapan segelintir pihak gara-gara pembatalan laporan polis dan pembatalan saman malu terhadap fitnah berbentuk BlackBerry Mesengger(BBM) yang memaparkan kecurangan pelakon Fauzi Nawawi dengan kekasih gelapnya.

Lima dakwaan paparan skrin BBM yang dirakamkan kononnya hasil perbualan pelakon tersebut telah disebarkan oleh sebuah blog hiburan yang kelihatannya amat yakin berada di pihak yang benar.

Fauzi dan Lisdawati - batal hasrat lapor polis dan saman

Antara kandungan BBM itu ialah Fauzi menyebut tentang perancangannya untuk berkahwin dengan kekasihnya itu. Alasannya, Lisdawati lebih mementingkan keluarganya berbanding suami.

Bagaimanapun, kesahihan paparan skrin BBM itu dinafikan kebenarannya oleh Fauzi Nawawi dan juga isterinya, Lisdawati. Malah mereka sebelum ini telah menyatakan hasrat untuk menyaman blog hiburan tersebut yang memfitnah mereka.

Namun bagai hangat-hangat tahi ayam... Lisdawati kemudian memberitahu media bahawa dia dan Fauzi kini telah sepakat untuk membatalkan hasrat membuat laporan polis atau bertindak menyaman blog hiburan berkenaan.

"Saya rasa perkara ini sudah berakhir dan saya malas nak layan. Banyak lagi kerja lain untuk difikirkan daripada memikirkan perkara yang memang sah tidak benar dan mengarut.

"Lagipun kami rasa, peminat di luar sana pasti tidak akan percaya dengan cerita murahan sebegini yang semata-mata untuk menjatuhkan maruah kami,

"Meskipun apa yang mereka lakukan itu sangat melampau, namun saya terpaksa melupakan perkara ini buat seketika.

"Bukan kami tidak yakin hendak membawa mereka ke muka pengadilan, tetapi saya memikirkan sekarang ini kami masing-masing sibuk dengan komitmen kerja.

"Kalau saya buat laporan polis dan bawa ianya ke mahkamah, pasti mengambil masa yang panjang. Bukan itu sahaja, ianya pasti menelan kos guaman yang tinggi," katanya dipetik sebagai berkata.

Seterusnya, Lisdawati menganggap fitnah berkenaan sebagai satu perkara yang kelakar dan dianggapnya sebagai satu ujian daripada Allah terhadap rumahtangganya. Benarkah begitu? Allahualam... Tepuk dada, tanya selera!

:: BACA GOSIP BBM TERSEBUT ::


FILEM BARU - 'HUTANG 2D' PERTARUHKAN RAMAI PENYANYI POLULAR

Sebuah lagi filem terbaru kini muncul untuk tontotan ramai terbitan Arie Zaharie Production bersama Knack Knack Studios iaitu HUTANG 2D. Ia bakal ditayangkan di Pawagam Rumah Anda, iaitu di Astro First bermula 5 Ogos ini.

Untuk info, filem aksi, komedi dan fantasi ini membariskan pelakon seperti Floor88, Baby Shima, Black Hanafiah, Fauziah Datuk Ahmad Daud, Ropie, Altimet, Wafiy Ilhan dan Coki.

Ia mengisahkan tentang Ayie, seorang pelukis webtoon yang kuat berangan. Sementara itu, ayahnya banyak berhutang dan sentiasa diganggu oleh dua orang gangster, Han dan Kit. Ayie bertemu Gua Mambang dan nasibnya mula berubah. Semua lukisan Ayie akan menjadi kenyataan.

Klik untuk gambar besar

Apa yang menarik, filem ini mempertaruhkan bakat lakonan oleh kesemua ahli kumpulan Floor 88, Ayie Elham, Akram K, Falique Ghazali, Zai Hamzah, Amirul Afeeq dan Eric Fuzi sebagai teraju utama.

Ini kerana, HUTANG 2D adalah kemunculan pertama kumpulan Floor 88 menerusi filem dan ia bakal hiburkan penonton dengan gelagat, aksi dan komedi yang mencuit hati.

Meskipun mereka sebelum ini pernah berlakon menerusi telefilem Kau Roadblock Hatiku (2018) dan Tok Moh Talent Agency (2019), namun melalui filem bakat mereka makin tercabar.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PAKAI TUDUNG TAPI NAMPAK SPORTS BRA - SABRINA AZHAR KENA KRITIK SEMAKIN BERANI, SENGAJA TAYANG ASET

Nampaknya nama influencer iaitu Sabrina Azhar sekali lagi mendapat perhatian apabila kali ini dikritik memakai pakaian nipis sehingga  menampakkan sports bra. Sebelum ini, Sabrina pernah ditegur kerana menari sambil berhijab dan berpakaian ketat.

Dalam satu video yang dimuat naik oleh Sabrina sendiri di akaun TikTok miliknya, dia memaparkan dirinya yang memakai hoodie kelabu sebelum mengenakan jaket yang dipadankan dengan t-shirt putih nipis pada bahagian dalam.

Ekoran video tersebut, rata-rata warganet berasa kurang senang serta berharap agar Sabrina sentiasa kekal istiqomah.

"Slowly istiqomah dear." - "Keep istiqomah," tulis beberapa netizen.

Klik untuk gambar besar

Dalam pada itu, ada juga yang menyifatkan Sabrina mengalami kejutan budaya kerana menyambung pelajaran di negara Korea Selatan.

Untuk makluman, Sabrina sebelum ini pernah menjadi perhatian ramai selepas berkongsi pandangan sebagai gadis berhijab yang suka menari dalam temu bual platform antarabangsa BBC World Service.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - ADIK BONGSU EZAD LAZIM KEMBALI KE RAHMATULLAH

Takziah kami ucapkan kepada penyanyi Ezad Lazim, 42, atas pemergian adik bongsunya, Mohd Rizal Mohamad Lazim, 35, yang meninggal dunia akibat jangkitan kuman dalam paru- paru jam 3 petang, hari ini.

Mohd Rizal yang dirawat di Hospital Sultanah Bahiyah, Alor Setar, Kedah, sejak minggu lalu ditidurkan oleh doktor kerana jantung bergerak laju serta dikesan ada jangkitan kuman dalam darah pada 18 September lalu.

Ezad ketika dihubungi berkata, dia reda dengan pemergian itu dan ketentuan Allah buat Allahyarham adiknya: "Saya tak dapat pun berjumpa arwah walaupun sudah sampai ke Kedah, semalam. Ahli keluarga saya yang lain juga tidak dapat melawat arwah sepanjang dia sakit dan dirawat di hospital," katanya.

Klik untuk gambar besar

Sebelum ini, Ezad memaklumkan adiknya itu dimasukkan ke hospital berkenaan selepas kurang sihat hampir sebulan akibat demam yang tidak menentu, namun ia bukan disebabkan jangkitan Covid-19.

Allahyarham Mohd Rizal yang masih bujang bekerja sebagai kakitangan kebudayaan di Universiti Utara Malaysia (UUM), Sintok. Mohd Rizal juga tinggal bersendirian selepas ibu bapa mereka meninggal dunia.

Ezad berkata, pengorbanan Allahyarham pada keluarga sangat besar kerana menjaga ibu bapa di kampung sehingga bapa mereka menghembuskan nafas terakhir pada 2019 dan ibu pula pada Ogos tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::